title: Johanna Försti

text: Förstin ja rumpali Teppo Mäkysen yhteinen albumi "Jo Stance" julkaistiin 13. lokakuuta 2010 Ricky-Tick Records -levymerkillä sekä CD- että LP-muodossa. Albumilta julkaistiin kesäkuussa 2010 single ”Hey Girl”, ja kappale oli Radio Helsingin soitetuin heinäkuussa 2010. Itse albumi nousi Suomen viralliselle albumilistalle viikolla 43/2011 sijalle 36, ja pysyi listalla neljä viikkoa.


title: Johanna Försti

text: Edellä mainittujen yhtyeiden lisäksi Försti hän on laulanut soul- ja funkmusiikkia muun muassa UMOn, Lenni-Kalle Taipaleen, Sami Saaren, Niko Ahvosen, Heikki Silvennoisen, Tuomo Prättälän, Quintessencen, Huban, Lemmen Jättiläisten, Jellyn sekä Boston Promenaden kanssa. Hän laulaa yhdellä kappaleella Cheekin vuonna 2008 julkaistulla levyllä "Kuka sä oot". Lisäksi hän toimi Kaartin Combon solistina Presidentinlinnassa vuoden 2010 itsenäisyyspäivän vastaanotolla.


title: Johanna Försti

text: Försti oli mukana Tähdet, tähdet -televisiosarjan kolmannella tuotantokaudella syksyllä 2016 ja sijoittui toiseksi.


title: Suuren isänmaallisen sodan keskusmuseo

text: Suuren isänmaallisen sodan keskusmuseo () on Moskovassa sijaitseva sotamuseo. Se on eräs Suurta isänmaallista sotaa eli toista maailmansotaa esittelevistä sotamuseoista entisen Neuvostoliiton alueella. Moskovan Suuren isänmaallisen sodan keskusmuseo sijaitsee Poklonnaja Gorassa. Museo avattiin 9. toukokuuta 1995. Sen suunnitteli Anatoli Trofimovits. Museon rakentaminen aloitettiin vuonna 1986. Museossa on noin 80 000 näyttelyesinettä noin 14 000 neliömetrin tiloissa.


title: Asevoimien keskusmuseo

text: Asevoimien keskusmuseo (Центральный Музей Вооруженных сил) on Moskovassa sijaitseva sotamuseo, joka tunnetaan edelleen myös Neuvostoarmeijan museona.


title: Asevoimien keskusmuseo

text: Vladimir Lenin avasi museon ensimmäisen näyttelyn 25. toukokuuta 1919. 23. joulukuuta 1919 hyväksyttiin laki pysyvästä museosta. Museo sijaitsi vuosikymmenien aikana useissa eri paikoissa, kunnes se siirrettiin vuonna 1965 nykyiseen paikkaansa.


title: Tuvalun pääministeri

text: Tuvalun pääministeri on Tuvalun hallituksen päämies. Pääministerin valitsee parlamentti, jonka vaalit ovat neljän vuoden välein. Pääministeri valitsee hallituksen, johon hän voi valita korkeintaan kymmenen jäsentä. Parlamentti pystyy erottamaan pääministerin epäluottamuslauseen jälkeen.


title: Tuvalun pääministeri

text: Tuvalulla on itsenäisyytensä aikana ollut kaksitoista pääministeriä, joista kaksi on ollut virassa kahdesti. Nykyinen pääministeri on Willy Telavi.


title: Tuvalun kenraalikuvernööri

text: Tuvalun kenraalikuvernööri on Tuvalun valtionpäämiehen Yhdistyneen kuningaskunnan monarkin edustaja Tuvalulla. Monarkki nimittää kenraalikuvernöörin pääministerin neuvon perusteella. Kenraalikuvernöörin virka on käytännössä seremoniallinen, ja hänen pitää olla Tuvalun kansalainen.


title: Tuvalun kenraalikuvernööri

text: Tuvalulla on ollut yhdeksän kenraalikuvernööriä. Nykyinen kenraalikuvernööri on Iakoba Italeli.


title: Snatcher

text: Snatcher on Konamin vuonna julkaisema tulevaisuuteen sijoittuva "point-and-click" -tyylinen seikkailupeli. Pelin tyyli edustaa cyberpunkia ja se on ottanut vaikutteita 80-luvun sci-fi -elokuvista kuten "Blade Runner" ja "Terminator". Pelin on ohjannut ja käsikirjoittanut paremmin "Metal Gear" -pelisarjastaan tunnettu Hideo Kojima. Peli julkaistiin Japanissa alun perin PC88:lle mutta se käännettiin samana vuonna myös MSX2:lle. Kumpikin versioista julkaistiin vain Japanissa ja japanin kielellä. Vuonna 1992 peli tehtiin ja julkaistiin uudestaan varustettuna kehittyneemmällä grafiikalla, laadukkaammalla audiolla sisältäen myös ääninäyttelyä. Tämä niin sanottu remake-versio julkaistiin Japanissa PC Engine:lle. Vuonna 1994 PCE -versiosta tehtiin käännös Sega Mega-CD:lle, joka julkaistiin ensimmäistä kertaa englanninkielelle Yhdysvalloissa sekä Euroopassa. Vaikka peli oli Japanissa menestynyt hyvin, oli länsimaissa pelin vastaanotto tyly ja kokonaismyynti jäi hyvin pieneksi, osasyynä tähän myös oli Sega Mega-CD -laitteen suuri hinta ja huono menestys. Peli julkaistiin vielä viimeisen kerran vuonna 1996 PlayStationille ja Sega Saturnille mutta vain Japanissa. Nykypäivänä "Snatcher" on suuressa kulttimaineessa etenkin Hideo Kojiman fanien keskuudessa.


title: Snatcher

text: Pelityyli on suurimmalta osin etsivätyötä, paikkojen ja tavaroiden tutkimista sekä ihmisille puhumista. Huoneista toisiin liikkuminen ja muut toiminnot tapahtuvat tekstiseikkailu-tyyliin valitsemalla eri vaihtoehtoja sillä hetkellä valittavissa olevista toiminnoista jotka on listattu ruudulle varsinaisen näkymäruudun viereen. Peli sisältää myös ammuskelukohtauksia mutta ne eivät ole pelissä kovinkaan suuressa osassa. Ampuminen näissä tietyissä kohtauksissa on toteutettu niin että peliruutu on jaettu yhdeksään eri osaan joista pitää nuolinäppäimillä valita mihin tähtää aseella ja ampua. Pelin englanninkielinen Sega CD -versio sisältää tuen valopistoolille jota voi käyttää ampumiskohtauksissa.


title: Snatcher

text: Peli sijoittuu vuoteen 2047 ja kertoo Gillian Seed -nimisestä miehestä joka vaimonsa kanssa kärsii muistinmenetyksestä. Heidät on löydetty Neuvostoliiton aikaisesta bunkkerista Siperiasta eräänlaisista kapseleista jossa heitä oli tuntemattomasta syystä pidetty horrostilassa. Nykyään Gillian toimii Neo Kobe Cityn J.U.N.K.E.R. -nimisessä poliisijaostossa jonka tehtävä on eliminoida mysteerisiä Snatchereiksi kutsuttuja robotteja jotka ovat puoliksi mekaanisia ja puoliksi orgaanisia.


title: Snatcher

text: Snatcherien tarkoitus ja alkuperä ovat suuri mysteeri jota pelissä ratkotaan. Tiedetään vain, että ne tappavat ihmisiä, naamioituvat sitten uhrikseen ja ottavat tämän paikan. Lopulta on hyvin vaikea tunnistaa ulkoa päin onko kyseessä Snatcher vai oikea ihminen. Usein Snatchereiden uhreiksi päätyy joku korkea-arvoinen henkilö, mahdollisesti poliitikko tai virkavallan edustaja joka on tärkeässä asemassa yhteiskunnassa. Gillianilla on myös henkilökohtainen syy J.U.N.K.E.R. -ryhmään liittymiseen sillä kumpikin Gillian sekä hänen vaimonsa näkevät unia Snatchereista ja uskovat että heidän hämärä menneisyytensä liittyy jollain tapaa Snatchereihin ja että tutkimalla niitä he mahdollisesti saisivat muistinsa takaisin.


title: Snatcher

text: Peli alkaa kohtauksella jossa Gillian Seed juttelee vaimonsa Jamien kanssa ulkona kunnes heidät keskeyttää J.U.N.K.E.R. -päämajasta lähetetty turbocycle-auto joka noutaa Gillianin päämajalle. Gillian tapaa paikan päällä Junkereiden pomon Benson Cunninghamin sekä mekaanikko Harryn jolta Gillian saa käyttöönsä aseen ja Metal Gear Mk. II -nimisen navigaattorirobotin, josta tulee Gillianin uskollinen apuri. Kuitenkin pian päämajalle saavuttuaan Gillian saa hätäpuhelun Metal Gearin videopuhelimen kautta jossa J.U.N.K.E.R. -ryhmän toinen agentti nimeltään Jean Jack Gibson kertoo kohdanneensa mahdollisen Snatcherin hylätyllä tehtaalla ja pyytää paikalle lisävoimia. Gillian Seed lähtee välittömästi turbocycle-autolla tehtaalle mukanaan Mk. II -navigaattori.


title: Snatcher

text: Pelin tarina on jaettu kolmeen eri lukuun joissa Gillian suorittaa tutkimuksiaan.


title: Snatcher

text: Lukuisien eri käännösten sekä versioiden lisäksi Snatcherista julkaistiin vuonna 1990 Japanissa "SD Snatcher" -niminen sivupeli MSX2:lle. Etuliite SD on lyhenne sanoista "Super Deformed" ja pelin tyyli on toimintaroolipeli. Siinä missä varsinainen Snatcher eri versioineen sisälsi tuntikaupalla keskustelua ja paikkojen tutkimista, on "SD Snatcherissa" tilanne päinvastainen joka sisältää paljon taistelua ja ampumista, ja vain hyvin pienen määrän tarinaa joka löyhästi pohjautuu varsinaisen "Snatcher"-pelin juoneen. Peli on kuvattu lintuperspektiivistä silloin kun liikutaan alueissa tai huoneissa. Kun pelin ohjattava hahmo Gillian törmää viholliseen vaihtuu pelin kuvakulma lähikuvaan vihollisesta ja pelityyli muuttuu vuoropohjaiseksi jossa taistellaan vihollista vastaan kunnes tämä tuhoutuu tai pelaaja kuolee. Peliin on sisällytetty RPG -ominaisuuksia kuten omien suojien ja aseiden kehitystä sekä rahan keräämistä jolla voi ostaa parempia varusteita.


title: Snatcher

text:
"Snatcherista" ei ole toistaiseksi varsinaista jatko-osaa, mutta Hideo Kojiman ohjaamaa ja käsikirjoittamaa "Policenautsia" ollaan monesti pidetty eräänlaisena Snatcher-pelin seuraajana johtuen samantyylisestä pelattavuudesta sekä juonellisista seikoista jotka ovat vastaavanlaisia "Snatcheriin" nähden. Policenauts kuitenkin sisältää täysin oman tarinan ja hahmot jotka eivät perustu "Snatcherin" maailmaan. Vuonna 2011 antamassaan haastattelussa Kojima kertoi olevansa kiinnostunut uudesta "Snatcher"-pelistä mutta myönsi että hänellä itsellään ei ole aikaa kehittää sellaista. Kojima kuitenkin sanoi että jos joku toinen haluaisi ottaa uuden "Snatcherin" projektikseen hänellä ei olisi mitään sitä vastaan.
Sdatcher on Goichi Sudan käsikirjoittama ja Hideo Kojiman tuottama, vuoden 2011 aikana alkanut 7 osainen radiokuunnelma joka on ilmaiseksi kuunneltavissa Kojiman oman podcastin kautta. Se on myös sittemmin julkaistu myytävänä CD:nä joka sisältää myös erillisellä levyllä Sdatcherin soundtrackin. "Sdatcherin" tarina sijoittuu aikaan ennen "Snatcher"-pelin tarinaa ja sen pääosissa toimii Jean Jack Gibson, joka esiintyi vain pikaisesti "Snatcher"-pelin alussa. Tarinan aikana tavataan myös useita muita pelistä tuttuja henkilöitä ja viittauksia. Vaikka "Sdatcher" on näytelty vain japanin kielellä, fanit ovat tekstittäneet sen jaksot englanniksi. Nämä tekstitetyt jaksot ovat kaikki vapaasti katseltavissa YouTubesta tai käännösprojektille omistetun kotisivuston kautta.


title: Live and Dangerous

text: Live and Dangerous on Thin Lizzyn livealbumi vuodelta 1978. Albumi menestyi erittäin hyvin Britanniassa nousten platinalevymyyntiin, ja se on noussut yhdeksi rockhistorian arvostetuimmista livealbumeista. Albumi on nauhoitettu vuoden 1977 kiertueella Lontoossa ja Torontossa.


title: Live and Dangerous

text: Albumin livenauhoituksen aitoudesta on esitetty ristiriitaisia väitteitä. Tuottaja Tony Viscontin mukaan albumi on "75-prosenttisesti studiossa nauhoitettu", kun taas albumin kansivihko toteaa albumin olevan "75-prosenttisesti live". Albumi jäi kitaristi Brian Robertsonin viimeiseksi hänen erottuaan yhtyeestä vuonna 1978.


title: Live and Dangerous

text: DVD nimeltä "Live and Dangerous" julkaistiin vuonna 2007. Se sisältää materiaalia samalta kiertueelta sekä myös myöhemmistä konserteista. Vuoden 1977 kiertueelta oleva materiaali julkaistiin albumin vuoden 2011 remasteroidun version bonuksena DVD:nä. Vuonna 2009 julkaistiin "Still Dangerous" -niminen livealbumi, joka sisältää kappaleita vuoden 1977 konsertista Philadelphiasta.DVD


title: Varmuudesta

text: Varmuudesta () on filosofi Ludwig Wittgensteinin postuumisti julkaistu teos. Teos on koottu Wittgensteinin muistikirjoihinsa kirjoittamista huomautuksista, jotka hän kirjoitti viimeisen puolentoista elinvuotensa aikana, vuoden 1949 syksystä kuolemaansa, huhtikuuhun 1951 saakka. Teoksen viimeiset huomautukset on päivätty vain kahta päivää ennen Wittgensteinin kuolemaa. Elizabeth Anscombe ja Georg Henrik von Wright, kaksi Wittgensteinin kolmesta jäämistönhaltijasta, kokosivat teoksen eri muistikirjoista, ja teos julkaistiin vuonna 1969.


title: Varmuudesta

text: Muistikirjat, joista teos on koottu, ovat von Wrightin luokituksen mukaan MS 172 (teoksen pykälät 1–65), MS 174 (§ 66–192), MS 175 (§ 193–425), MS 176 (§ 426–523) ja MS 177 (§ 638–676). Wittgenstein käsitteli vastaavia teemoja myös muissa muistikirjoissa, joita ei kuitenkaan sisällytetty teokseen. Vastaavasti kaikkea edellä mainittujen muistikirjojen sisältöä ei ole julkaistu tässä teoksessa, vaan muun muassa teoksissa "Huomautuksia väreistä" ja "Yleisiä huomautuksia".


title: Varmuudesta

text: Eräät tutkijat ovat pitäneet "Varmuudesta"-teosta Wittgensteinin kolmantena pääteoksena "Tractatus Logico-Philosophicuksen" ja "Filosofisten tutkimusten" ohella. Eräänä syynä tähän on se, että teos on temaattiselta yhtenäisyydeltään lähes ainutlaatuinen Wittgensteinin tuotannossa.


title: Varmuudesta

text: "Varmuudesta"-teoksen aiheena ovat tietoteorian alaan kuuluvat seikat, etenkin tiedon ja varmuuden käsitteet. Teoksen taustalla ovat George Edward Mooren teokset "Terveen järjen puolustus" ja "Ulkomaailman olemassaolon todistus" sekä Wittgensteinin käymät keskustelut Norman Malcolmin kanssa.


title: RWD-21

text: RWD-16, RWD-16bis ja RWD-21 olivat 1930-luvun puolalaisia yleisilmailulentokoneita, joita tuotti RWD. Suurin ero koneiden välillä oli RWD-21:n voimakkaampi moottori.


title: RWD-21

text: RWD-16bis kehitettiin vuonna 1938 ja sen suunnitteli Andrzej Anczutin. Vain kansi konetta rakennettiin keväällä 1939. Kone oli moderni siinä suhteessa, että oli rinnakkainistuttava.


title: RWD-21

text: RWD-21-mallissa oli 91-hevosvoimainen moottori. Koneen prototyyppi lensi helmikuussa 1939. Kuusi konetta ehdittiin valmistaa ennen Saksan hyökkäystä Puolaan.


title: Yalın

text: Yalın (oikea nimi Hüseyin Yalın) on turkkilainen poplaulaja. Hän saavutti menestystä laululla "Zalim".


title: Yalın

text: Hüseyin Yalın syntyi 30. maaliskuuta 1980 Istanbulissa, Turkissa. Hän sävelsi ensimmäisen laulun lukiovuosinaan ja kaivautui syvemmälle musiikkiin, kun opiskeli yliopistossa taloustieteitä. Tuolloin hän levytti ensimmäisen demo-CD:n. Yalınista tuli Turkin suosituimpia laulajia.


title: Iterointi

text: Iterointi on yleinen nimitys menetelmille, joissa samoja työvaiheita toistetaan niin kauan, kunnes toistot halutaan lopettaa. Iteroinnissa toistettavaa työvaihetta kutsutaan "iteraatioksi" tai "iterointiaskeleeksi". Iterointi ei välttämättä aina konvergoidu kohti haluttua lopputulosta.


title: Iterointi

text: Esimerkki yksinkertaisesta iteraatiosta on vaikkapa lautasella olevan kakun leikkaaminen osiin siten, että ensin kakku leikataan puoliksi, jonka jälkeen puolikkaat leikataan puoliksi ja palasten puolittamista jatketaan kunnes palat ovat halutun kokoisia. Tässä menetelmässä iterointiaskel on "Leikkaa lautasella olevat palat puoliksi" ja tätä iterointiaskelta toistetaan haluttuun rajaan asti.


title: Iterointi

text: Matematiikassa iteroinniksi kutsutaan esimerkiksi menetelmiä joissa esimerkiksi yhtälö ratkaistaan approksimatiivisesti toistamalla laskutoimituksia, jotka tuottavat yhä tarkemman lopputuloksen, kunnes haluttu tarkkuus on saavutettu.


title: Iterointi

text: Ohjelmointikielissä yleisen silmukkarakenteen yhtä kierrosta kutsutaan iteraatioksi.


title: Iterointi

text:
Java-koodi, joka tulostaa lukujonosta (0,1,2...,9) yhden termin kerrallaan.
Ohjelmistotuotannossa iteraatio voidaan myös yhdistää iteratiiviseen ohjelmistokehitykseen.


title: Iterointi

text: Lääkkeen määrääjä voi rajoittaa lääkkeen saannin tapahtuvaksi määräajoin iteroinnilla eli määräämällä lääkemääräyksen toimitettavaksi uudelleen. Iterointia varten lääkemääräykseen merkitään "iter semel" (toimitetaan kerran uudelleen), "iter bis" (toimitetaan kahdesti uudelleen) tai "iter ter" (toimitetaan kolmesti uudelleen).


title: Christmas Album

text: Christmas Album on Boney M. -yhtyeen marraskuussa 1981 julkaistu kuudes studioalbumi. Sen materiaali koostuu ainoastaan jouluaiheisista kappaleista – mukana on muun muassa jo vuonna 1978 julkaistu hittisingle ”Mary's Boy Child/Oh My Lord”. Yhtä lukuun ottamatta kaikki kappaleet ovat cover-versioita.


title: Christmas Album

text:
A-puoli
B-puoli


title: Samum

text: Samum "samūm") on Pohjois-Afrikassa ja Etu-Aasiassa autiomaasta kesäaikaan puhaltava kuiva, hyvin kuuma tuuli. Tuulen mukana kulkeutuva hiekka ja pöly heikentävät näkyvyyttä. Tuulen lämpö voi ylittää 54 °C ja kosteuspitoisuus alittaa 10 %. Tuuli on hyvin lyhytkestoinen, alle vuorokauden, jopa vain 20 minuuttia.


title: Samum

text: Muita kirjoitusmuotoja ovat samiel, sameyel, samoon, samun, simoun ja simoon.


title: Samum

text: Nimi "myrkkytuuli" on annettu, koska yhtäkkiä alkava tuuli voi aiheuttaa lämpöhalvauksen. Kuuma tuuli lämmittää kehoa enemmän kuin mitä kehosta poistuu haihtuvana hikenä.


title: New Yorkin metropolialue

text: New Yorkin metropolialue () on 23 miljoonan asukkaan alue Yhdysvalloissa. Alue käsittää New Yorkin osavaltion lisäksi New Jerseyn, Pennsylvanian ja Connecticutin osavaltiot. Laajin kaupunki on New York City.


title: Tyynysota

text: Tyynysota on yleinen leikki lasten keskuudessa, mutta sitä voivat harrastaa myös nuoret ja aikuiset. Leikissä käytetään tyynyjä taisteluvälineinä kamppailussa toisia vastaan.


title: Tyynysota

text: Kansainvälistä tyynysotapäivää vietetään vuosittain huhtikuussa. Sen on ideoinut julkisten tilojen käyttöön kannustava Urban Playground -liike ja se järjestettiin ensimmäisen kerran vuonna 2008. Suomessa tapahtumaa on vietetty pienimuotoisesti ainakin Oulussa, jossa se järjestettiin vuonna 2014 neljättä kertaa.


title: Long Beachin lentoasema

text: Long Beachin lentoasema () on julkinen lentoasema Long Beachissa, Kaliforniassa. Lentoasemalla on neljä pienempää kiitotietä, ja yksi suurempi. Lentoasema palvelee pääosin Los Angelesin ja Orangen piirikuntia. Lentoasema otettiin käyttöön 1920-luvulla. Kentällä operoivia lentoyhtiöitä ovat Alaska Airlines, Delta Air Lines, US Airways ja JetBlue Airways.


title: Long Beachin lentoasema

text: Lentoasema pyrkii pitämään sen keskimääräisen melutasonsa muihin lentokenttiin nähden hyvin vähäisenä, keskimäärin 65 desibelissä. Vuonna 2009 Long Beachin lentoasema rakensi ensimmäiset aurinkopaneelinsa. Aseman oman arvion mukaan aurinkopaneelit säästävät koko elinkaarensa aikana noin neljännesmiljoona kiloa hiilidioksidipäästöjä.


title: PunkBuster

text: PunkBuster on tietokoneohjelma, jonka tarkoitus on havaita ja estää huijausohjelmien ja -koodien käyttö verkkopeleissä. Ohjelman on luonut Tony Ray ja sitä kehittää Even Balance.


title: PunkBuster

text: PunkBuster etsii huijareita tarkkailemalla tietokoneen muistia pelin taustalla. Ohjelma helpottaa palvelimien ylläpitäjien ja valvojien työtä huijareiden metsästämisessä. Sillä voidaan poistaa huijaava, kiroileva tai joitakin yksinkertaisia sääntöjä rikkova pelaaja pelistä antamalla hänelle väliaikainen tai pysyvä porttikielto.


title: PunkBuster

text: PunkBusterin betaversio julkaistiin 21. syyskuuta 2000 Half-Life-peliä varten. Sitä käytetään mm. Ubisoftin, EA Gamesin ja Activisionin peleissä.


title: PunkBuster

text: PunkBusterin käyttämä estolistaus tallettaa pelaajan GUID:n tai tiedot pelijärjestelmän kokoonpanosta pelaajan tunnistamiseksi.


title: PunkBuster

text: Vuonna 2013 PunkBuster esti syyttömiä Battlefield 4 pelaajia koodilla "Gamehack #89265". Evenbalance ilmoitti nopeasti kysessä olevan virheellinen esto jonka syyksi ilmoitettiin toinen ohjelma.


title: Pikkutyranninapsija

text: Pikkutyranninapsija ("Camptostoma obsoletum") on Keski- ja Etelä-Amerikassa tavattava tyranneihin kuuluva varpuslintu.


title: Pikkutyranninapsija

text: Kooltaan pikkutyranninapsija on noin 10 cm. Laji on selästään väritykseltään harmahtavan ruskea ja päälaki on muuta ruumista ruskeampi. Päälaella on tuuhea töyhtö ja silmien ympärillä ohuet valkoiset renkaat. Ruskeissa siivissä on kaksi siipijuovaa, jotka voivat olla valkoisia tai kanelinruskeita alalajista riippuen. Rinta on väriltään harmahtavan keltainen ja vatsa on linnulla vaalean keltainen.


title: Pikkutyranninapsija

text: Keski-Amerikassa pikkutyranninapsijaa tavataan Costa Ricasta ja Panamasta. Etelä-Amerikassa linnun levinneisyysalue ulottuu Andeilla Venezuelasta Peruun, Guyanaan, Surinameen, Ranskan Guayanaan sekä Brasiliasta Argentiinaan. Pikkutyranninapsijan elinympäristöä ovat kuivat pensaikot, kosteiden metsien reunamaat ja puutarhat. Tiheitä metsiä lintu välttelee. Pikkutyranninapsijan elinympäristöt sijaitsevat yleensä alle 1 000 metrin korkeudella merenpinnasta.


title: Pikkutyranninapsija

text: Pikkutyranninapsijat liikkuvat yleensä yksin tai pareittain eivätkä yleensä liity sekaparviin. Ravintonaan laji käyttää hyönteisiä ja muita selkärangattomia sekä marjoja. Ravintonsa se etsii pensaiden lehdiltä tai pyydystää ilmasta. Pikkutyranninapsijan pallomainen pesä sijaitsee yleensä hyvin kätkettynä melko korkealla. Naaras munii kaksi valkoista kanelinruskeapilkullista munaa.


title: Nicola

text: Nicola tai Nikola voi viitata seuraaviin:


title: Ustka

text: Ustka () on 17 000 asukkaan kaupunki Słupskin piirikunnassa Pommerin voivodikunnassa Luoteis-Puolassa. Ustka on suosittu turistikohde ja kalasatama Itämeren etelärannikolla noin 20 kilometriä Słupskista luoteeseen. Kylpyläkaupunki sijaitsee Słupiajoen joensuussa, ja se on voittanut useita kotimaisia palkintoja Puolan parhaana lomanviettopaikkana. Ustkan telakan romahtamisen jälkeen turismista tehtiin kaupungin päätulonlähde. Kaupungin rannikolla sijaitsee kaksi Słupiajoen erottamaa hiekkarantaa. Słowinskin kansallispuiston alue alkaa noin 20 kilometriä Ustkasta itään.


title: Frank

text: Frank on etenkin englannin kielialueella yleinen miehen etunimi. Nimi johtuu mahdollisesti germaanisen kansan nimestä frankit, mutta se voi olla myös lyhennys latinalaisesta nimestä Franciscus, joka merkitsi ranskalaista henkilöä.


title: Frank

text: Vuoden 2012 loppuun mennessä nimi Frank on Suomessa annettu Väestörekisterikeskuksen tietojen mukaan 1 184 miehelle sekä 1900-luvun alussa myös muutamalle naiselle.


title: Frank

text: Frankin nimipäivä on suomenruotsalaisen kalenterin mukaan 4. lokakuuta, Franciscus Assisilaisen muistopäivänä.


title: Skitsystem

text: Skitsystem on ruotsalainen d-beat/crust punk -yhtye joka perustettiin 1994. Skitsystemin suurimmat vaikutteet tulivat death metallin ja d-beatin puolelta ja jäsenetkin olivat ennen soittaneet eri death metal yhtyeissä. 2007 yhtye ilmoitti menevänsä tauolle ja palasi 2009.


title: Frombork

text: Frombork () on noin 2500 asukkaan kaupunki Pohjois-Puolassa Veikselinhaffin rannalla. Kaupunki sijaitsee Braniewon piirikunnassa, Warmia-Masurian voivodikunnassa.


title: Frombork

text:
Tähtitieteilijä Nikolaus Kopernikus eli kaupungissa 1500-luvun alussa, ja sai siellä valmiiksi
kuuluisan heliosentrisen teorian, jonka hän myöhemmin julkaisi teoksessaan De revolutionibus orbium coelestium. Kaupungissa sijaitsee nykyään Kopernikuksen museo, jossa on näytteillä muun muassa Kopernikuksen käyttämiä tutkimusvälineitä. Arkeologit löysivät vuonna 2005 Nikolai Kopernikuksen haudan kaupungissa sijaitsevasta goottilaisesta tuomiokirkosta. Löytö varmistettiin todeksi DNA-testillä vuonna 2008. Monet kaupungin vanhat asuinrakennukset ovat myös merkittäviä nähtävyyksiä. Kaupungissa järjestetään vuosittain elokuussa kansainväliset urkumusiikkifestivaalit.


title: Nick Castle

text: Nick Castle (s. 21. syyskuuta 1947) on yhdysvaltalainen näyttelijä, joka esitti murhaaja Michael Myersiä John Carpenterin elokuvassa "Halloween – naamioiden yö". Hän esittää Myersiä koko elokuvassa paitsi kohtauksessa, jossa Myersin kasvot näytetään. Siinä Myersiä esitti Tony Moran. Castle on myös sekä näytellyt että ohjannut elokuvia "Halloweenin" jälkeen, esimerkiksi Carpenterin elokuvassa "Pako New Yorkista" (hän myös avusti Carpenteria sen käsikirjoituksessa) hän esitti pianistia makaaberissa teatteriesityksessä. Castle palaa esittämään Michael Myersiä David Gordon Greenin elokuvaan "Halloween (2018)"


title: Sue Bird

text: Suzanne Brigit Bird (s. 16. lokakuuta 1980 Syosset) on yhdysvaltalainen koripalloilija, joka on voittanut neljä olympiakultaa ja kolme maailmanmestaruutta. Hän edustaa nykyisin Seattle Stormia.


title: Sue Bird

text: Bird pelasi yliopistokoripalloa Connecticutin yliopistossa. Viimeisenä yliopistokautenaan hän oli maansa paras pelaaja vapaaheitoissa ja toiseksi paras kolmen pisteen heitoissa. Bird ilmoittautui WNBA:n , jossa Seattle Storm varasi hänet tilaisuuden ensimmäisenä pelaajana. Ensimmäisenä WNBA-kautenaan Bird teki 14,4 pistettä ja antoi 6,0 syöttöä ottelua kohden. Ensimmäisen WNBA-mestaruutensa hän voitti kaudella 2004, jolloin Storm voitti finaaleissa Connecticut Sunin. Vuonna 2006 Bird valittiin liigan vuosikymmenen kymmenen parhaimman pelaajan joukkoon. Toisen WNBA-mestaruutensa Bird voitti kaudella 2010.


title: Sue Bird

text: Ulkomailla Bird on edustanut WNBA-kauden ulkopuolella Dynamo Moskovaa ja Spartak Moskovaa. Spartakissa Bird on voittanut neljä Euroliiga-mestaruutta.


title: Sue Bird

text: Yhdysvaltain maajoukkueen pelaajana Bird on voittanut olympiakultaa Ateenassa 2004, Pekingissä 2008, Lontoossa 2012 ja Rio de Janeirossa 2016. Maailmanmestaruuden hän on voittanut Kiinassa 2002, Tšekissä 2010, Turkissa 2014 ja Espanjassa 2018. Brasilian MM-kilpailuissa 2006 hän sai pronssia.


title: LibreOffice

text: LibreOffice on avoimeen lähdekoodiin perustuva ilmainen toimisto-ohjelmisto, jonka koodikanta ja kehittäjäyhteisö periytyvät alkuperäisestä OpenOffice.org-hankkeesta. Ohjelmisto tarjoaa välineet tekstinkäsittelyyn ja taulukkolaskentaan sekä esitysgrafiikan, vektorigrafiikan, tietokantojen ja matemaattisten kaavojen tekemiseen ja käyttämiseen.


title: LibreOffice

text: LibreOffice on käännetty suomen lisäksi yli sadalle kielelle, ja se on asennettavissa kaikkiin yleisesti käytössä oleviin käyttöjärjestelmiin, joihin lukeutuvat Microsoft Windows, macOS ja Linux. Monet Linux-jakelut, kuten Debian, Ubuntu, Fedora, Mandriva, openSUSE ja CentOS, sisällyttävät LibreOfficen omaan ohjelmistovalikoimaansa.


title: LibreOffice

text: LibreOfficen kehitystyötä koordinoi riippumaton The Document Foundation -säätiö.


title: LibreOffice

text: LibreOffice koostuu kuudesta ohjelmasta:


title: LibreOffice

text: OpenOfficen yhteisö päätti syyskuussa 2010 irtautua Oraclesta ja perustaa riippumattoman säätiön jatkamaan hanketta nimellä LibreOffice. Tämä uusi yhteisö on ehdottanut, että Oracle voisi liittyä hankkeeseen jäseneksi ja luovuttaa OpenOffice.org-tuotemerkin.


title: LibreOffice

text: Yhteisö on ilmoittanut, että Document Foundation on perustettu, jotta noudatettaisiin alkuperäistä asiakirjaa, jonka mukaan hankkeen tulee olla riippumaton.


title: LibreOffice

text: LibreOfficen kehitys aloitettiin OpenOfficen versiosta 3.2, ja versionumerointikin jatkuu suoraan siitä. LibreOfficen ensimmäinen vakaa versio 3.3.0 julkaistiin 25. tammikuuta 2011.


title: LibreOffice

text: Syntyessään LibreOffice peri 15 vuotta vanhan laajan ja monimutkaisen koodikannan, jonka kehitys oli käynyt jähmeäksi osin siksi, että liian isojen muutosten pelättiin tuovan esiin piileviä ongelmia. LibreOfficen kehittäjäyhteisö päätti ruveta uudistamaan koodikantaa rivakasti silläkin uhalla, että varhaisten julkaisuversioiden vakaus tästä kärsisi. Kehitystyössä on omaksuttu periaate, että ongelmiin törmääminen voi loppujen lopuksi olla hyväkin asia, koska silloin ne voidaan korjata. Käytännössä ohjelmistoa pyritään kehittämään pienin askelin mutta aiempaa ketterämmin ja yhteisölähtöisesti.


title: LibreOffice

text: LibreOfficen kehitystä tahdittaa tiivis julkaisuaikataulu, jolla pyritään varmistamaan, että ohjelmiston uudet ominaisuudet tulevat nopeasti yleisesti saataville. Suunnilleen puolen vuoden välein julkaistaan uusi versio ("x.y.0"), joka saa aikataulutettuja korjauspäivityksiä ("x.y.1", "x.y.2" jne.) aluksi kuukauden ja myöhemmin parin kuukauden välein. Jokaista versio- ja korjausjulkaisua edeltää pari kolme julkaisuehdokasta "(release candidate", esimerkiksi "x.y.z-rc1" tai lyhyemmin "x.y.z.1)", joista viimeinen julistetaan vakaaksi, mikäli siinä ei ilmene merkittäviä ongelmia.


title: LibreOffice

text: Koko ajan saatavilla on kaksi vakaata versiota – niistä vanhempi erityisesti varovaisille käyttäjille, sillä ensimmäisiä julkaisuversioita suositellaan ensisijaisesti kokeilunhaluisille käyttäjille. Kunkin version virallinen tuki umpeutuu noin yhdeksän kuukauden kuluttua alkuperäisestä julkaisusta, kun uudemman version arvioidaan kypsyneen riittävän vakaaksi kaikkein varovaisimmillekin käyttäjille, mutta esimerkiksi Linux-jakelut tai riippumattomat kehittäjät voivat tarjota tietoturvapäivityksiä vanhempiinkin versioihin.


title: Petšatnikin metroasema

text: Petšatniki (ven. Печатники) on Moskovan metrojärjestelmään kuuluva metroasema Petšatnikin kaupunginosassa, Moskovan kaakkoisosassa. Se kuuluu vaaleanvihreään Ljublinsko-Dmitrovskaja-metrolinjaan. Sisäänkäynti asemalle on Šosseinaja-, Polbina- ja Gurjanova-kaduilta. Asema avattiin 28. joulukuuta 1995 osana metrolinjan ensimmäistä vaihetta. Sen ovat suunnitelleet arkkitehdit A.Ju. Orlov ja A.N. Nekrasov. Sen pilarit ovat vaaleanpunaista marmoria ja lattia punaista sekä harmaata graniittia. Aulassa on suuri taideteos, jonka on suunnitellut taiteilija V. A. Bubnov.


title: Baseballin Euroopan-mestaruuskilpailujen B-sarja 1984

text: 1984 Baseballin Euroopan mestaruuskilpailujen B-sarja pelattiin Hullissa, Englannissa. Mukana oli myös Suomen maajoukkue, joka pystyi yhteen voittoon jääden silti turnauksen jumbosijalle.


title: Männäisten ruukki

text: Männäisten ruukki toimi Kalannissa Sirppujoen varrella vuosina 1749–1815. Ruukin perustaja oli ruotsalainen Anders Backmansson (aateloituna Nordencrantz mutta varsinaisen kukoistuskauden ruukki koki maaherra Samuel af Ugglasin omistaessa sen vuodesta 1785 alkaen.


title: Männäisten ruukki

text: Ruukki käytti ruotsalaista rautamalmia ja lähialueen metsistä saatua puuhiiltä. Ruukin alueelle rakennettiin myös Haudon vesisaha. Lähiseudun talonpojat vastustivat ruukin tuloa koska pelättiin että ruukin puuhiilen tarve kuluttaa alueen metsävarat loppuun. Kalannissa ja muualla lähiseudulla valmistettiin tähän aikaan suuressa mittakaavassa puuastioita myyntiä varten ja tähän tarvittiin metsistä kaadettua puuta.


title: Männäisten ruukki

text: Af Ugglasin aikana 1780-luvulla Männäisten ruukin masuuni, tuotantorakennukset ja ruukinpato uudistettiin kokonaan. Vuosina 1787–1788 rakennettiin Laitilan puolelle "Ugglas-fästin" nimellä tunnettu pato joka oli lähes 50 metriä pitkä, 7 metriä leveä ja kaksi metriä korkea. Lisäksi Laitilan Lukujärven ja Pitkäjärven väliseen puroon rakennetiin viisi kilometriä pitkä kanava ruukin vedensaannin turvaamiseksi. Myös Sirppujokeen rakennettiin viisi patoa ja se perattiin vesiliikenteen helpottamiseksi. Ruukilla oli oma lastauspaikka Torlahdessa Sirppujoen suulla. Tänne tuotiin malmi Ruotsista ja se kuljetettiin edelleen lotjilla ylös Sirppujokea masuunnille. Masuunin tuottama takkirauta vietiin takaisin Ruotsiin jossa siitä poistettiin mellottamalla ylimääräinen hiili ja näin saatiin takomakelpoista kankirautaa.


title: Männäisten ruukki

text: Muita af Ugglasin uudistuksia olivat Haudon koskeen 1790 rakennettu kankivasarapaja sekä ruukilta Kalannin kirkolle johtava suora puistotie jonka rakentamiseen käytettiin masuunikuonaa.


title: Männäisten ruukki

text: Suomen sodan rauhasopimus vaati että Ruotsissa asuvien ruotsalaisten oli myytävä Suomessa ollut omaisuutensa. Ruukin omisti näihin aikoihin Samuel af Ugglasin Ruotsissa elänyt poika ratsumestari Pehr Gustav af Ugglas joka myi ruukin omaisuuden eri ostajille. Varsinaisen ruukinkartanon osti 1817 silloinen tilanhoitaja Gabriel Ytterberg. Raudanvamistus päättyi koska Ruotsista ei voinut enää tuoda malmia ja Suomesta ei ollut malmia riittävästi saatavalla. Entiset ruukin rakennukset muutettiin maatalouden käyttöön.


title: Männäisten ruukki

text: Männäisten ruukkialue on säilynyt pääosin 1800-luvun alun asussaan. Alueella on muun muassa seuraavat rakennukset ja rakennelmat:


title: Männäisten ruukki

text: Ruukin rakennuksista ovat hävinneet vain masuuni ja muutamat työväen asuintalot. Myös Ugglas-fastin pato purettiin jo 1817.


title: Sokrateen daimonionista

text: Sokrateen daimonionista (; ) on Plutarkhoksen "Moralia"-kokoelmaan (kirja VII, 46) kuuluva tutkielma, joka käsittelee nimensä mukaisesti Sokrateen merkkiä, "daimonionia", jonka Sokrates sanoi ohjaavan itseään.


title: Sokrateen daimonionista

text: Plutarkhoksen teos on muodoltaan dialogi, joka selostaa enimmäkseen aiemmin käytyjä keskusteluja. Se koostuu 34 suhteellisen lyhyestä luvusta. Teos on kirjoitettu mahdollisesti noin vuonna 95 jaa. Se on säilynyt nykyaikaan kahdessa käsikirjoituksessa.


title: Sokrateen daimonionista

text: Dialogissa keskustelevat ateenalainen Arkhedamos sekä thebalainen Kafisias, Epameinondaksen veli. He ovat kummatkin todennäköisesti historiallisia henkilöitä; heidät tunnetaan myös muista antiikin ajan lähteistä. Kafisias selostaa viimeaikaisia keskusteluja Thebassa kaupungin Spartan vallasta vapauttaneen salaliiton (379 eaa.) osallistujien parissa. Keskustelu oli koskenut mm. erästä muinaista piirtokirjoitusta, sekä ennen kaikkea Sokrateen "daimonionin" tulkitsemista.


title: Sokrateen daimonionista

text: Dialogi alkaa Arkhedamoksen puheella, joka kertoo maanpakolaisten paluusta ja tyrannien syrjäyttämisestä. Loppuosa koostuu Kafisiaan kertomuksesta salaliittolaisten kokoontumisesta, jossa läsnä olivat hänen lisäkseen olleet mm. Kharon, ennustaja Theokritos, Arkhias, Lysanoridas, Fyllidas, Simmias ja Feidolaos.


title: Sokrateen daimonionista

text: Feidolaos kertoo spartalaisten Alkmenan haudasta löytämästä piirtokirjoituksesta, jonka kopio lähetettiin Egyptiin pappien tulkittavaksi. Simmiaan mukaan sen tulkitsi pappi, jonka opissa hän ja Platon olivat olleet. Kirjoituksen mukaan kreikkalaisten tulisi ratkoa keskinäiset riitansa muusien ja keskustelun avulla aseiden sijasta.


title: Sokrateen daimonionista

text: Ensimmäinen keskustelu päättyy. Paikalle tulee Kafisiaksen ja Epameinondaksen isä Polymnis. Hän kertoo, että Epameinondas on tuomassa paikalle pythagoralaista vierasta, joka oli viettänyt yön hänen poikiaan opettaneen pythagoralaisen Lysiksen haudassa. Hän aikoisi viedä Lysiksen ruumiin Italiaan, jos ei saisi jumalilta sitä estävää merkkiä.


title: Sokrateen daimonionista

text: Galaksidoros vastustaa tällaista taikauskoisuutta. Theokritos taas huomauttaa, että Sokrateellakin oli tällainen jumalallinen merkki. Galaksidoros vastaa, että Sokrates antoi tällaisen merkin johtaa häntä vain silloin, kun asiat olivat muutoin tasavahvat. Polymniksen mukaan merkkinä toimi aivastus; Galaksidoros vastaa, että aivastus oli vain väline, todellisen toimijan ollessa taivas. Siksi Sokrates sanoi saavansa merkkinsä taivaasta, "daimonionilta" ("to daimonion"), ei sen käyttämältä välineeltä.


title: Sokrateen daimonionista

text: Simmias kertoo oman teoriansa. Sen mukaan merkkinä oli Sokrateen kokemus korkeimman voiman sanattomasta puheesta. Hän kertoo myytin Timarkhoksesta. Tämän saaman näyn mukaan kaikilla sieluilla on ymmärrys tai järki, mutta osa on niin vajonnut ruumiiseensa, että heidän ymmärryksensä menettää luonteensa ja muuttuu irrationaaliseksi. Osa on osaksi ruumiissa, ja sen ulkopuolella olevaa osaa kutsutaan "daimonioniksi". Ne sielut, jotka tottelevat "daimonionia" varhaisista vuosistaan, ovat näkijöiden ja jumalallisten ihmisten sieluja, ja tällainen oli myös Sokrates.


title: Sokrateen daimonionista

text: Theanor yhdistää osia Simmiaan ja Galaksidoroksen selityksistä omaansa. Hänen mukaansa jumalat suosivat joitakin tiettyjä ihmisiä ja viestivät heille suoraan erilaisilla merkeillä. Toisia he auttavat epäsuorasti. Hyvistä miehistä tulee kuoltuaan "daimonioneja", ja he voivat auttaa toisia, jotka lähestyvät omaa kuolemaansa.


title: Sokrateen daimonionista

text: Keskustelun lopussa keskustellaan oligarkkien surmaamisesta.


title: Walter Parviainen

text: Johan Walter Parviainen (5. marraskuuta 1869 Jyväskylä – 13. elokuuta [toisessa lähteessä 30. elokuuta] 1925 Säynätsalo) oli suomalainen lääkäri ja toimitusjohtaja.


title: Walter Parviainen

text: Parviaisen vanhemmat olivat kauppaneuvos Johan Parviainen ja Maria Charlotta Hedberg. Hän pääsi ylioppilaaksi 1886 Jyväskylän lyseosta, opiskeli Helsingin yliopistossa ja valmistui filosofian kandidaatiksi 1888, maisteriksi 1890, lääketieteen kandidaatiksi 1891, lääketieteen lisensiaatiksi 1894 sekä tohtoriksi 1897.


title: Walter Parviainen

text: Parviainen toimi yksityislääkärinä Helsingissä ja Jyväskylässä. Lääkärit Walter Parviainen ja Oskar Boije perustivat 1904 Helsinkiin naistentauteihin ja synnytyksiin erikoistuneen Boijen sairaalan. Parviainen oli mukana sairaalan toiminnassa vuoteen 1911 saakka.


title: Walter Parviainen

text: Parviainen oli isänsä perustaman Joh. Parviainen Oy:n toimitusjohtaja Säynätsalossa 1920–1925. Aiemmin yritystä johti Parviaisen veli Hugo Parviainen mutta hän kuoli espanjantautiin vuonna 1920. Walter Parviainen itse kuoli Säynätsalossa elokuussa 1925 sairauskohtaukseen ollessaan etsimässä sopivaa paikkaa suunnittelemalleen vanhainkodille. Paikalla on nykyisin vuonna 1927 pystytetty "Walter Parviaisen muistokivi". Arkkitehti Wivi Lönnin suunnittelema vanhainkoti valmistui 1926 ja Parviaisen vaimo Charlotte Parviainen lahjoitti sen Säynätsalon kunnalle. Walter Parviaisen jälkeen Joh. Parviainen Oy:n toimitusjohtajaksi tuli hänen sisarensa Hanna Parviainen.


title: Walter Parviainen

text: Jean Sibeliuksen orkesteriteos Andante festivo syntyi vuonna 1922, kun Sibelius lupasi Walter Parviaiselle juhlamusiikkia Säynätsalon tehtaiden 25-vuotisjuhlallisuuksiin.


title: Walter Parviainen

text: Walter Parviainen oli naimisissa vuodesta 1917 Charlotte Dorothea Adèle von Heukingin kanssa.


title: Lego Hero Factory

text:
Lego Hero Factory on Lego Groupin tuottama lelusarja, joka tuli Suomeen kesällä vuonna 2010. Siitä on tullut myös televisiosarja "Hero Factory", jota esitetään Nelosella perjantai-aamuisin.
(Ilmestyivät vuoden 2011 keväällä)
(Ilmestyivät vuoden 2011 syksynä)


title: Lego Hero Factory

text:
(Ilmestyivät vuoden 2011 keväällä)
(Ilmestyivät vuoden 2011 syksynä)


title: Lego Hero Factory

text:
(Ilmestyivät vuoden 2012 keväällä)
(Ilmestyivät vuoden 2012 syksynä)


title: Lego Hero Factory

text:
(Ilmestyivät vuoden 2013 keväällä)
(Ilmestyivät vuoden 2013 kesällä)


title: Lego Hero Factory

text: (Ilmestyvät vuoden 2014 keväällä)


title: Kappeln

text: Kappeln () on Pohjois-Saksassa Schleswig-Holsteinin osavaltiossa sijaitseva kaupunki. Kaupunki sijaitsee Itämeren lounaisrannikolla Schleswig-Flensburgin piirikunnassa. Kappeln on kaksikielinen, ja siellä on sekä saksan- että tanskankieliset koulut. Kappeln tunnetaan erityisesti sillinkalastuksesta sekä Schlein ylittävästä nostosillasta, ja kaupungissa järjestettävät sillimarkkinat on Kappelnin huomattava kansanjuhla. Kaupungin nimi juontuu Pyhän Nikolauksen kappelista.


title: Jive Records

text: Jive Records on Sony Music Entertainmentin omistama brittiläinen levy-yhtiö. Sen tunnetuimpia artisteja ovat esim. Usher, Britney Spears ja Justin Timberlake.


title: Neustadt in Holstein

text: Neustadt in Holstein on noin 15 200 asukkaan kaupunki Ostholsteinin piirikunnassa Schleswig-Holsteinin osavaltiossa Pohjois-Saksassa. Kaupunki sijaitsee Itämeren rannalla Lyypekinlahdella, noin 30 km Lyypekistä koilliseen.


title: Luettelo Jive Recordsin artisteista

text: Tämä on luettelo Jive Recordsin artisteista.


title: Luettelo Jive Recordsin artisteista

text: Usher


title: Luettelo Jive Recordsin artisteista

text: Issa


title: Luettelo Jive Recordsin artisteista

text: Jada Williams


title: Esa Mäki-Tulokas

text: Esa Mäki-Tulokas (s. 1. heinäkuuta 1982 Forssa) on suomalainen uransa lopettanut koripalloilija ja nykyinen koripallovalmentaja.


title: Esa Mäki-Tulokas

text: Mäki-Tulokkaan kasvattajaseura oli Forssan Koripojat, jonka edustusjoukkueeseen hän nousi kaudeksi 2001–2002. Ensimmäisenä kautena hän teki 14,2 pistettä ottelua kohden. Mäki-Tulokas edusti seuraa kaksi kautta, jonka jälkeen hän siirtyi Long Islandin yliopistoon, joka pelasi NCAA:n I-divisioonassa. Mäki-Tulokas pelasi yliopistossa neljä kautta ja siirtyi tämän jälkeen Porvoon Tarmoon kaksivuotisella sopimuksella. Hän pelasi seurassa vain puolitoista kautta ja jatkoi loppukauden 2008–2009 Forssan Koripojissa. Kauden päätyttyä hän palasi I-divisioonaan pudonneeseen Tarmoon, jonka hän nosti kaudeksi 2010–2011 takaisin pääsarjaan.


title: Esa Mäki-Tulokas

text: Mäki-Tulokas on edustanut Suomea maajoukkuetasolla yksitoista kertaa. Ensimmäisen maaottelunsa hän pelasi vuonna 2004 Ruotsia vastaan.


title: Esa Mäki-Tulokas

text: Mäki-Tulokas lopetti koripallouransa vuonna 2011 Porvoon Tarmossa. Tämän jälkeen hän siirtyi Keravan Kori-80:n naisten SM-sarjajoukkueen päävalmentajaksi.


title: Rába

text: Rába Járműipari Holding Nyrt. on unkarilainen konepajayritys, jonka toimialoja ovat maastokuorma-autot sekä ajoneuvoteollisuuden komponentit.


title: Rába

text: Ensimmäinen kuorma-auto valmistui vuonna 1904. Tämän jälkeen yritys kuitenkin erikoistui kevyisiin hyötyajoneuvoihin ja kuorma-autojen valmistus nojautui muilta valmistajilta ostettuihin lisensseihin. Rába valmisti kapasiteetiltaan 5 tonnin kuorma-auton Pragan lisenssillä. Vuonna 1920 tehtiin sopimus Friedrich Krupp AG:n kanssa, jonka pohjalta valmistettiin ensimmäiset Rába-linja-autot. Valikoimaan tuli kolmen tonnin kuorma-autot Austro-Fiatin kanssa solmitun lisenssin myötä.


title: Rába

text: 1930-luvun alussa tuotanto supistui, mutta vuonna 1936 esiteltiin uusi, armeijan käyttöön suunniteltu Rába-Maros -kuorma-auto, jonka myötä kysyntä lähti jälleen nousuun. Seuraavana vuonna alettiin valmistaa lisenssillä MAN-dieselmoottoreita, joita käytettiin linja-autojen voimanlähteinä. Vuonna 1938 alettiin valmistaa Rába-Botond -maastoajoneuvoja.


title: Rába

text: Toisen maailmansodan aikana Saksan miehitettyä Unkarin tehtaan tuotantolaitteet purettiin. Kun tehdas jälleen palautettiin toimintaan, kuorma- ja linja-autoja ei enää ollut valmistusohjelmassa.


title: Rába

text: Kuorma-autonvalmistus alkoi jälleen vuonna 1961, kun kehitettiin nelivetoinen, kapasiteetiltaan kymmenen tonnin kuorma-auto, joka oli varustettu nokattomalla ohjaamolla. Kun mallia haluttiin päivittää, lähestyttiin jälleen MAN-yhtiötä, jonka kanssa tehtiin lisenssisopimus dieselmoottorien ja akselistojen valmistuksesta. Vuonna 1970 alettiin valmistaa myös kaksi- ja kolmiakselisia MAN-kuorma-autoja. Sopimus umpeutui vuonna 1984, jolloin aloitettiin yhteistyö DAF:n kanssa, joka alkoi toimittaa ohjaamoja Rában autoihin. Rába-MAN -moottorien sekä ZF-vaihteistojen valmistus kuitenkin jatkui edelleen, sillä Ráballe jäi oikeus valmistaa niitä itsenäisesti.


title: Yläsiirtola Ramblers

text: Yläsiirtola Ramblers on oululainen Yläsiirtolan ”kaupunginosasta” lähtenyt kansanmusiikkiyhtye. Yhtyeen musiikissa on kuultavissa paikallisia ja laajoilta matkoilta saatuja vaikutteita eri maiden kansanmusiikista. Yhtyeen ohjelmisto perustuu perinteiseen musiikkiin tekemistä sovituksista ja sävellyksistä. Musiikissa on vahvasti edustettuna irlantilainen- ja pohjoisamerikkalainen kansanmusiikkiperinne.


title: Rapp

text: Rapp voi tarkoittaa seuraavia asioita:


title: Rapp

text: Sukunimenä


title: Rapp

text: Muita


title: Antti Kuosmanen (muusikko)

text: Antti Kuosmanen on lahtelainen laulaja, lauluntekijä ja muusikko . Hänen instrumenttejaan laulamisen lisäksi ovat rummut, kosketinsoittimet ja lyömäsoittimet kuten vibrafoni ja patarummut. Hänellä on soolotuotantonsa ohella myös yhtye Kromatut kuninkaat. Hän syntyi Lahdessa ja aloitti 12-vuotiaana musiikinopintonsa Lahden konservatoriossa.


title: Antti Kuosmanen (muusikko)

text: 14-vuotiaana Kuosmanen soitti rumpuja isänsä keikkailevassa yhtyeessä, jonka nimi oli Taito Lahti ja Metropoli.


title: Antti Kuosmanen (muusikko)

text:
Kuosmanen muutti Helsinkiin vuonna 1993. Helsingissä musiikkiopinnot jatkuivat Oulunkylän Pop & Jazz opistossa. Samaan aikaan hänellä oli omia yhtyeitä. Kuosmanen vastasi useimmiten kokoonpanojensa sävellys- ja sanoituspuolesta.
Syksyllä 2007 Antti Kuosmanen solmi levytyssopimuksen Ensio Musicin kanssa, jonka kautta on julkaistu kaksi singleä: "Ujojen ja hiljaisten poikien vuoro" (2007) ja "Pelastus/ Tunnelin päässä" (2009).
Kuosmanen tekee aktiivisesti omaa musiikkia ja on soolouransa ohella laulajana yhtyeessä Kromatut Kuninkaat.


title: Antti Kuosmanen (muusikko)

text:
Antti Kuosmanen säveltää ja sanoittaa omat kappaleensa pääosin itse, mutta tekstityksiä hänen kappaleisiinsa ovat tehneet myös Kaarina Kuosmanen, Hannele Laurila, Juho Rintarunsala ja Samuli Koivulahti. Yhteisiä sävellyksiä Antti Kuosmanen on tehnyt Jouni Jussilan ja Mark Moonin kanssa. Lisäksi Antti Kuosmanen on kirjoittanut lauluja myös muille artisteille, kuten Valentinille, Taito Lahdelle ja Jyrki Härköselle.
Audiosaari-levy-yhtiö on julkaissut tämän jälkeen Antti Kuosmasen soolomateriaalia ja Kromatut Kuninkaat -yhtyeen tuotantoa.


title: Flehmen-reaktio

text: Flehmen-reaktio on eräillä nisäkkäillä ilmenevä ylähuulen taaksepäin vetäytyminen niin, että se pystyy aistimaan paremmin hajuja nenän väliseinässä tai suulaessa olevan vomeronasaalielimen eli Jacobsonin elimen avulla.


title: Flehmen-reaktio

text: Reaktio ilmenee muun muassa koirilla hevosilla, kissoilla, vuohilla ja laamoilla.


title: Sintel

text: Sintel () on Colin Levyn ohjaama alankomaalainen lyhyt fantasiaelokuva, joka sai ensi-iltansa Netherlands Film Festival -festivaaleilla 27. syyskuuta 2010. Elokuva julkaistiin Internetissä 30. syyskuuta 2010.


title: Sintel

text: "Sintel" jatkaa Blender Foundationin "avoimien elokuvien" sarjaa, jonka aikaisemmat osat ovat "Elephants Dream" ja "Big Buck Bunny". Elokuva itse on julkaistu Creative Commons "Nimi mainittava" -lisenssin alla. Elokuva on tuotettu avoimen lähdekoodin ohjelmistojen avulla, ja kaikki elokuvan tuotannossa käytetyt lähdetiedostot julkaistaan. Kuten aiemmissakin elokuvissa, suuri osa elokuvan tuotantobudjetista kului Blender-ohjelman ominaisuuksien jatkokehittämiseen.


title: Sintel

text: Elokuva kertoo nuoresta naisesta nimeltä Sintel. Hän löytää kotikaupungistaan haavoittuneen lohikäärmeen poikasen, jolle hän antaa nimen Scales. Ajan myötä Scalesin siipivamma paranee, ja Sintel kiintyy Scalesiin. Yllättäen isompi lohikäärme kuitenkin nappaa Scalesin lennosta ja vie sen mukanaan. Sintel lähtee etsimään Scalesia ja aloittaa vaarallisen, pitkän matkan. Saavuttuaan erään vuoren laelle Sintel joutuu hyökkäyksen kohteeksi, ja myöhemmin shamaani löytää hänet. Sintel luulee kadottaneensa Scalesin, mutta shamaani antaa Sintelille vihjeen mistä etsiä. Sintel löytää lohikäärmeen luolan, mutta iso lohikäärme hyökkää hänen kimppuunsa. Sintel haavoittaa lohikäärmettä kuolettavasti, mutta huomaa liian myöhään, että lohikäärme onkin itse asiassa isoksi kasvanut Scales; etsiessään Scalesia Sintel ei huomannut ollenkaan ajan kulumista, ja huomaa itsekin vanhenneensa. Sintel lähtee pois pettyneenä ja surullisena; Scalesin poikanen, jota Sintel luuli luolassa Scalesiksi, lähtee hänen peräänsä.


title: Charles James Fox

text: Charles James Fox PC (24. tammikuuta 1749 – 13. syyskuuta 1806) oli merkittävä brittiläinen Whig-puolueeseen kuulunut valtiomies, jonka parlamentaarinen ura kesti 38 vuotta 1700-luvun lopulla ja 1800-luvun alussa. Hän oli tunnettu erityisesti William Pitt nuoremman pääkilpailijana. Fox nousi merkittävään asemaan parlamentin alahuoneessaissa vaikuttavana puhujana, jolla oli värikäs ja huonomaineinen yksityiselämä, mutta perinteiset ja konservatiiviset mielipiteet. Foxin mielipiteiden muuttuminen radikaaleiksi oli hänen mentorinaan toimineen Whig-poliitikko Edmund Burken vaikutusta.


title: Charles James Fox

text: Foxista tuli tyrannina pitämänsä kuninkaan Yrjö III:n huomattava ja vankkumaton vastustaja. Hän kannatti Amerikan vallankumouksellisia ja pukeutui usein Yhdysvaltojen George Washingtonin armeijan väreihin. Fox toimi ulkoasiainministerinä lyhyen ajan Rockinghamin markiisin hallituksessa 1782 ja koalitiohallituksessa yhdessä Frederick Northin kanssa 1783. Kuningas pakotti Northin ja Foxin pois hallituksesta ennen vuoden loppua ja korvasi heidät Pitt nuoremmalla. Seuraavat 22 vuotta Pitt oli hallituksessa ja Fox oppositiossa.


title: Charles James Fox

text: Fox toimi lähes koko poliittisen uransa oppositiossa. Hänestä tuli tunnettu orjuuden vastustaja, Ranskan suuren vallankumouksen ja Irlannin itsenäisyyden kannattaja sekä parlamentin johtava uskonnollisen suvaitsevaisuuden ja henkilökohtaisen vapauden puolestapuhuja. Foxin ystävyys Edmund Burken kanssa ja hänen uskottavuutensa parlamentissa kärsivät hänen kannatettuaan Ranskaa Ranskan vallankumoussodissa. Fox vastusti Pittin sodanaikaista lainsäädäntöä ja puolusti uskonnollisten vähemmistöjen sekä poliittisten ääriryhmien oikeuksia. Pittin kuoltua tammikuussa 1806 Foxista tuli William Wyndham Grenvillen hallituksen ulkoasiainministeri, mutta hän kuoli itse puolisen vuotta myöhemmin.


Koripallon maailmanmestaruuskilpailut 2014 pelattiin Espanjassa 30. elokuuta – 14. syyskuuta 2014. Ne olivat järjestyksessään 17. maailmanmestaruuskilpailut. Espanja oli järjestyksessään kolmas maa, joka järjesti maailmanmestaruuskilpailun toistamiseen. Ensimmäisen kerran maa järjesti kilpailun vuonna 1986. Kisojen mestaruuden voitti Yhdysvallat. Arvokkaimmaksi pelaajaksi valittiin Yhdysvaltojen Kyrie Irving. Suomen Petteri Koponen voitti turnauksen syöttökuninkuuden.


title: Koripallon maailmanmestaruuskilpailut 2014

text: Kilpailuihin osallistui yhteensä 24 joukkuetta. Ensimmäistä kertaa mukana olivat Suomi ja Ukraina.


text: Kisakaupunkeina toimivat Madrid, Barcelona, Barakaldo, Sevilla, Granada ja Las Palmas de Gran Canaria.


text: Joukkueet jaettiin kuuteen koriin: ensimmäiseen koriin sijoitettiin neljä FIBA-rankingin parasta joukkuetta. Muut korit täytettiin maantieteellisin ja urheilullisin perustein. Lohkoarvonta suoritettiin Palau de la Música Catalanassa Barcelonassa 3. helmikuuta 2014.


text: Lohkoarvonta sisälsi seuraavat lisäsäännöt:


text: Lähde:


title: Kultasiilikaktus

text: Kultasiilikaktus ("Echinocactus grusonii") on huonekasvina käytetty kaktus, joka tunnetaan myös nimellä anopinjakkara. Kultasiilikaktus on pienenä pyöreä ja vanhetessaan saa enemmän pylväsmäistä muotoa. Pystyjen harjujen päällä on tiheästi kullankeltaisia hieman kaarevia piikkejä. Pieni kasvi ei kuki, mutta suuri ja vanha yksilö voi kukkia keltaisin tai ruusunpunaisin kukin.


title: Kvelertak (albumi)

text: Kvelertak on metalliyhtye Kvelertakin esikoisalbumi. Se julkaistiin 21. kesäkuuta 2010 Indie Recordings -levy-yhtiön kautta. Levyn kansitaiteesta vastaa John Dyer Baizley.


title: Mattias Norström

text: Erik Johan Mattias Norström (s. 2. tammikuuta 1972 Tukholma, Ruotsi) on ruotsalainen entinen jääkiekkopuolustaja ja maailmanmestari. Hän pelasi NHL:ssä yhteensä 903 ottelun mittaisen uran ja teki niissä tehot 18+147=165. Jäähyminuutteja Norström keräsi 661. Hän toimi Los Angeles Kingsin kapteenina vuosina 2001–2007.


title: Mattias Norström

text:
Norström kuului Ruotsin valmennustiimiin Vancouver olympiakisoissa 2010.
Norström oli Bredängs BK:n kasvatti. Hän siirtyi jo juniorina Huddinge IK:hon, jonka jälkeen Norström siirtyi Mora IK:hon. Hän pelasi siellä ensimmäiset miesten pelinsä I-divisioonassa kaudella 1990–1991. Norström siirtyi seuraavaksi kaudeksi 1991–1992 Elitserieniin ja AIK IF:n riveihin. Hänen tulokaskausi Elitserienissä toi 39 ottelussa tehot 4+3=7. New York Rangers varasi Norströmin 48. pelaajana .


title: Mattias Norström

text: Kaudeksi 1993–1994 Norström siirtyi New York Rangersin organisaatioon. Hän pelasi kauden suurimmaksi osaksi farmijoukkue Binghamton Rangersissa, AHL:ssä. Norström pelasi NHL:n puolella yhdeksän ottelua antaen yhden syöttöpisteen. Toisella kaudella 1994–1995 NHL-otteluita tuli saman verran, mutta tällä kertaa hän keräsi kolme syöttöpistettä. Hän pääsi pelaamaan myös kolme playoff-ottelua. Norström kaupattiin maaliskuussa 1996 Ray Ferraron, Ian Laperrièren, Nathan LaFayetten ja neljännen kierroksen varausvuoron kanssa Los Angeles Kingsiin vaihdossa Marty McSorleyhyn, Jari Kurriin ja Shane Churlaan. Kausi 1995–1996 toi Norströmille yhteensä 36 ottelussa tehot 2+2=4. Hän ei pelannut enää farmissa.


title: Mattias Norström

text: Norström murtautui NHL:ään kaudella 1996–1997, jolloin hän teki 80 ottelussa tehot 1+21=22, jotka jäivät Nordströmin uran toiseksi tehokkaimmiksi yhdeltä kaudelta. Hän pelasi Kingsissä vielä seuraavat seitsemän kautta, joista viitenä viimeisimpänä kautena Nordström toimi joukkueen kapteenina. Hänestä tuli Kingsin kapteeni lokakuussa 2001, kun joukkue kauppasi Rob Blaken Colorado Avalancheen. Nordström pelasi ssa vuosina 1999 ja 2004. hän pelasi kotimaassaan tutussa seurassa AIK:ssa, joka oli tippunut jo Ruotsin kolmanneksi korkeimmalle sarjatasolle I-divisioonaan. Nordström edusti joukkuetta vain HockeyAllsvenskanin karsinnoissa keväällä 2005 ja oli nostamassa AIK:ta takaisin sarjatasoa ylemmäs. Työsulun jälkeen Nordström palasi Kingsiin. Hän teki kaudella 2005–2006 yhden kauden piste-ennätyksensä NHL:ssä tehoilla 4+23=27.


title: Mattias Norström

text: Viimeisellä Kings-kaudellaan 2006–2007 Norström kaupattiin Konstantin Puškarevin sekä kolmannen ja neljännen kierroksen varausvuoron kanssa Dallas Starsiin helmikuussa 2007. Vaihdossa Kings sai Jaroslav Modrýn, Johan Franssonin sekä toisen ja kolmannen kierroksen varausvuorot. Kaudeksi 2006–2007 Kingsiin palannut Rob Blake palasi myös joukkueen kapteeniksi, kun Norström vaihtoi seuraa. Kausi 2007–2008 oli Norströmille uran viimeinen. Hän kuitenkin teki keväällä 2008 NHL-uransa ensimmäisen playoff-maalin ratkaistessaan Starsille jatkoaikavoiton San Jose Sharksista puolivälierissä. Norströmin osuman jälkeen Stars johti ottelusarjaa 3–0. Norström teki lopettamispäätöksensä kesäkuussa 2008.


title: Mattias Norström

text: Norström edusti Ruotsia kaksissa talviolympialaisissa: Naganossa 1998 sekä Salt Lake Cityssä 2002. Hänet nimettiin Ruotsin miehistöön myös Torinon olympiakisoihin 2006, mutta Norström joutui jättämään turnauksen väliin loukkaantumisten takia.


title: Mattias Norström

text: MM-kilpailuissa Norström pelasi vuosina 1996, 1997, 1998, 2000, 2003 ja 2005. Hän voitti vuonna 1998 maailmanmestaruuden ja vuosina 1997 sekä 2003 tuli MM-hopeaa. Vuoden 2005 turnauksessa Norström oli Ruotsin tehokkain puolustaja seitsemällä syöttöpisteellään. Hän oli puolustajien pistepörssin toinen Slovakian Martin Strbakin ja Sveitsin Mark Streitin kanssa.


title: Mattias Norström

text: Vuonna 1992 Norström voitti alle 20-vuotiaiden MM-hopeaa.


title: Tanskan vastarintaliike

text: Tanskan vastarintaliike on yhteisnimitys niille tanskalaisille ryhmille, jotka muun muassa sabotaasi-iskuilla ja salamurhilla taistelivat natsi-Saksan miehitystä vastaan toisen maailmansodan aikana. Taistelutoimintaan osallistui vain pieni osa tanskalaisista. Kaksi suurinta järjestöä olivat "Holger Danske" ja "BOPA" (Borgerlige Partisaner, "kansalaispartisaanit"). Holger Danskissa oli noin 350 jäsentä, joista 64 surmattiin. BOPAssa oli korkeimmillaan noin 400 jäsentä (sodan loppuvaiheessa 175), joista 38 surmattiin.


title: Tanskan vastarintaliike

text: Liikkeet tekivät itsekin surmatöitä, joiden uhreina oli erityisesti ilmiantajina pidetyjä tanskalaisia. Holger Dansk teki yli sata sabotaasi-iskua ja tappoi noin 200 natsien kanssa yhteistyötä tehnyttä tanskalaista. BOPA, joka oli alun perin kommunistinen järjestö, teki noin tuhat iskua. BOPAn perustajat olivat tanskalaisia Espanjan sisällissodan veteraaneja. BOPA teki kesäkuun 1944 loppupuolella Riffelsyndikatet-asetehtaaseen niin voimakkaan pommi-iskun, että tehtaan toiminta pysähtyi lopullisesti.


title: Tanskan vastarintaliike

text: Merkittävä toimija oli "Danska frihetsråd", joka perustettiin 16. syyskuuta 1943. Järjestö toimi eri ryhmien toiminnan koordinaattorina, jakoi niille liittoutuneiden Tanskaan toimittamia aseita ja piti yllä maanalaista tiedotusverkostoa julkaisemalla lehtiä ja lentolehtisiä.


title: Tanskan vastarintaliike

text:
Lokakuussa 1943 Saksan poliisivoimat alkoivat pidättää Tanskan juutalaisia, mutta vastarintaliike auttoi 7000 juutalaista turvaan Ruotsiin. Myös jotkut Tanskan miehityshallinnossa toimineet saksalaiset avustivat juutalaisten joukkopakoa Ruotsiin. Kuitenkin 485 juutalaista saatiin pidätettyä ja lähetettiin keskitysleirille Theresienstadtiin, Tsekkoslovakiaan.
Saksalaisten tappio ja heidän vetäytymisensä Tanskasta keväällä 1945 ei aiheuttanut niin suurta kaaosta ja koston kierrettä kuin monissa muissa miehitetyissä maissa. Joitakin tanskalaisten keskinäisiä yhteenottoja kyllä oli.


title: Heikki Paakkanen

text: Heikki Paakkanen (s. 1948) on suomalainen animaatio- ja sarjakuvataiteilija, pilapiirtäjä ja kuvittaja.


title: Heikki Paakkanen

text: Paakkanen on opiskellut Taideteollisessa korkeakoulussa. Hänen tuotantoonsa kuuluu muun muassa sarjakuva-albumeita ja pilapiirroskokoelmia, ja hän on ohjannut seitsemän animaatioelokuvaa. Paakkasen pilapiirroksia on julkaistu muun muassa "Ilta-Sanomissa" ja "Somero"-lehdessä. Vuodesta 1976 2000-luvulle Paakkanen asui Someron Hirsjärvellä. Vuodesta 2008 hän on asunut ja työskennellyt Helsingin Vallilassa.


title: Heikki Paakkanen

text: Paakkanen käyttää pilapiirtäjänä perinteisiä menetelmiä ja piirtää käsin. Hänen "Sivari"-albumiensa päähenkilö seikkailee albumeissa useissa maissa. Muut albumit on julkaistu kohdemaiden kielillä paitsi "Amerikka", josta tosin Lola Rogersin englanninnos on valmiina odottamassa julkaisijaa. Albumien ilmestymisen rinnalla Paakkanen pitää usein näyttelyn. Pariisin näyttelyssä oli esillä Jean Cocteaun kokoama julkkisten ulostekokoelma, eikä sen aitoutta tullut kukaan epäilleeksi, kuten ei myöskään Tukholmassa esillä olleen mongolinpaljastajan. Paakkasella on tekeillä Japani-aiheinen albumi.


title: Heikki Paakkanen

text: Paakkanen on aiemmin esiintynyt ammattimaisesti posetiivarina.


title: Heikki Paakkanen

text: Paakkaselle myönnettiin taiteilijaeläke 2015.


title: Heikki Paakkanen

text: Heinäkuussa 2015 paljastettiin Kiiruun puistossa Somerolla Paakkasen yhdessä kuvanveistäjä Seppo Mannisen kanssa suunnittelema laulaja Rauli Badding Somerjoen muistomerkki "Badding-pysäkki".


title: Heikki Paakkanen

text: Lähde


title: Stereo Love

text: Stereo Love on Edward Mayan ja Vika Jigulinan vuonna 2009 julkaistu kappale. Kappale sai paljon huomiota melodiastaan, joka on lainattu azerbaidžanilaisen Eldar Mansurovin säveltämästä kappaleesta "Bayatılar".


title: Stereo Love

text: "Stereo Love" -single myi Suomessa kultaa vuonna 2010.


title: Maitiaiskehrääjä

text: Maitiaiskehrääjä ("Lemonia dumi") on loppusyksyn perhoslaji. Suomen lajiston uhanalaisarvioinnissa 2010 laji on luokiteltu silmälläpidettäväksi (NT)..


title: Maitiaiskehrääjä

text: Maitiaiskehrääjä on keskikokoinen, ruskea ja karvainen perhoslaji. Siipien pohjaväri on tasaisen ruskea tai harmaanruskea ja siipi on harvan suomutuksensa vuoksi läpikuultava. Sekä etu- että takasiiven poikki kulkee selvästi erottuva keltainen poikkiraita, minkä lisäksi etusiivessä on keltainen diskoidaalitäplä. Keltaista väriä on myös siipien tyvissä ja ulkoreunoissa. Lepäävä perhonen pitää siipiään kattolaskuisesti ruumiin sivuilla. Ruumis on kellertävän karvoituksen peittämä ja tuntosarvet ovat etenkin koirailla tuuhean sulkamaiset. Siipiväli 25–40 mm, naaraat ovat selvästi koiraita kookkaampia.


title: Maitiaiskehrääjä

text: Maitiaiskehrääjää tavataan lähes koko Euroopassa, mutta populaatiot ovat paikoittaisia ja erillään toisistaan. Idässä elinalue jatkuu Turkkiin ja Etelä-Siperiaan. Suomessa laji on aikaisemmin esiintynyt laajemmin, mutta nykyisin lajia esiintyy vain paikoittain pienillä alueilla Pohjois-Pohjanmaalla sekä Hankoniemellä. Aikuiset perhoset lentävät parin viikon ajan lokakuun alusta lokakuun puoleen väliin


title: Maitiaiskehrääjä

text: Kuivien, avoimien niittyjen laji, joka on kuitenkin esiintymiseltään aina erittäin paikoittainen. Joskus sitä tavataan myös kosteammilla paikoilla, joilla on multava maaperä sekä rannoilla. Yksittäisellä paikalla perhosten lukumäärä saattaa kuitenkin olla suuri. Aikuiset perhoset aloittavat lentonsa syksyllä, vasta ensimmäisten hallaöiden jälkeen. Yöperhosmaisesta ulkonäöstään huolimatta maitiaiskehrääjä lentää päivällä ja on aktiivisin aurinkoisina aamupäivinä. Koiraat aloittavat lennon aikaisemmin ja liikkuvat huomattavasti naaraita enemmän. Lento on nopeaa ja tapahtuu muutaman metrin korkeudella munivan naaraan tehdessä nopeita pudottautumisia kasvillisuuden sekaan. Aikuinen perhonen kuolee usein jo samana päivänä jona se on kuoriutunut kotelostaan, mutta pariutumattoman naaraan tiedetään eläneen jopa kymmenen päivän ajan, joskin sen feromonituotanto loppuu aikaisemmin.


title: Maitiaiskehrääjä

text: Parittelu kestää joitakin kymmeniä minuutteja ja sen jälkeen naaras munii 200–300 munaa parinkymmenen munan ryhminä kuiville heinänkorsille. Munaryhmien koko pienenee muninnan edetessä ja naaras kuolee pian viimeisten munien laskemisen jälkeen. Muna talvehtii ja toukat kuoriutuvat toukokuussa. Ne ovat aktiivisia öisin piileskellen päivät matalalla kasvillisuudessa ja nousevat illan tullen syömään kukintoja. Toukka saattaa myös oleskella maassa auringonpaisteessa. Ennen koteloitumista kesä-heinäkuun vaihteessa toukka hieroo itseensä tuottamaansa eritettä ja koteloituu maahan, pystysuoraan koloon jopa 10 cm syvyyteen. Kotelovaihe kestää noin kolme kuukautta. Aikuiset perhoset kuoriutuvat aikaisin aamulla.


title: Maitiaiskehrääjä

text: Hyvin paikoittaisen esiintymisensä vuoksi maitiaiskehrääjä on monissa Euroopan maissa uhanalaisimpia perhoslajeja.


title: Maitiaiskehrääjä

text: Toukka syö monia mykerökukkaisia, erityisesti sarjakeltanoa ("Hieracium umbellatum"). Aikuinen perhonen ei nauti ravintoa.


title: Matra Marconi Space

text: Matra Marconi Space (MMS) oli vuodet 1990-2000 toiminut ranskalais-englantilainen avaruusteollisuusyhtiö.


title: Matra Marconi Space

text: Matra Marconi Space perustettiin vuonna 1990 avaruus- ja tietoliikennealalle Lagardère Groupin Matra Espace ja General Electric Companyn Marconi Space Systemsin yhdistämisellä. Vuonna 1994 siihen liitettiin englantilaiset British Aerospace Space Systems ja Ferranti Sarcomms, joka oli konkurssissa.


title: Matra Marconi Space

text: BAE Systems syntyi kun British Aerospace fuusioitui GECn Marconi Electronic Systemsin kanssa.


title: Matra Marconi Space

text: Vuonna 2000 Matra MArconi Space sulautui DaimlerChrysler Aerospacen (DASA) kanssa, jolloin synnytettiin Astrium.


title: Singhasari

text: Singhasari oli hindulais-buddhalainen kuningaskunta Malaijien saaristossa 1222–1293. Lyhytikäisyydestään huolimatta se nousi 1200-luvun jälkipuoliskolla Malaijien saariston suurvallaksi valloittamalla alueita ennen muuta heikentyneeltä Srivijayan kuningaskunnalta. Laajimmillaan Singhasarin alue käsitti nykyisestä Indonesiasta Jaavan, Sumatran kaakkoisosat, Borneon eteläosat ja osia Malaijien saariston itäisistä saarista, mukaan lukien nykyinen Itä-Timor, sekä nykyisen Malesian ja Singaporen alueilta Malakan niemimaan itäosat.


title: Singhasari

text: Ken Arok (tai Ken Angrok) perusti Singhasarin kuningaskunnan 1222 sen jälkeen, kun hän oli voittanut Kedirin kuningaskunnan armeijat Genterin taistelussa 1221. Tätä ennen Arok oli Tumapelin (nykyisen Malangin kaupungin lähettyvillä) kaupungin hallitsija, joka oli Kedirin vasallivaltio. Tarinan mukaan Arok oli rakastunut edellisen kuvernöörin Tunggul Ametungin raskaana olleeseen vaimoon Putri Dedesiin, ryöstänyt Dedesin ja tapattanut Ametungin, jotta olisi päässyt Tumapelin hallitsijaksi. Dedesin ja Ametungin poika Anusapati seurasi Arokia Singhasarin valtaistuimella.


title: Singhasari

text: Singhasarin kuningaskunnan pääkaupungiksi tuli Tumapel. Arok kuoli jo 1227 ja hänen jälkeensä kuninkaaksi kruunattiin Anusapati, joka hallitsi 20 vuotta. Häntä seurasi 1247 Tohjaya, Arokin poika jalkavaimon kanssa, mutta hän kuoli kapinassa vain kolme vuotta myöhemmin ja valtaan nousi Arokin poika Visnuwardhana (hallitsi 1250-1268). Vishunwardhanaa seurasi Kertanegara (hallitsi 1268-1292), Singhasarin maineikkain kuningas, jonka aikana valtakunta oli laajimmillaan.


title: Singhasari

text: Kertanegara aloitti Jaavan ja Sumatran kuningaskuntien yhdistämisen 1275. Ensimmäinen valloitus oli Bali 1284. Mongolit olivat saapuneet Kaakkois-Aasiaan 1280-luvulla ja 1289 Kublai-kaanin lähettiläät vaativat Kertanegaralta vasalliveron maksamista. Kertanegara kieltäytyi ja karkotti Kublai-kaanin lähettiläät nöyryytettyinä takaisin.


title: Singhasari

text: Vuoteen 1290 mennessä Kertanegaran oli pystynyt yhdistämään koko Jaavan saaren. Seuraava kohde oli Srivijayan heikentynyt kuningaskunta, josta Kertanegaran onnistui vallata 1290 Melayun kuningaskunta, joka ympäröi Srivijayan tuolloista pääkaupunkia Jambia. Vuoden 1290 tienoilla Singhasarin voidaan katsoa olevan Malaijien saariston vahvin valtio.


title: Singhasari

text: Singhasarin valta-asema säilyi kuitenkin vain kolme vuotta, sillä 1292 Kublai-kaani, joka ei ollut hyväksynyt Kertanegaran kieltäytymistä, varusti tuhannen laivan sotajoukon Kertanegaraa vastaan. Kertanegara kuitenkin murhattiin hovikapinassa 1292 ennen kuin mongolijoukot saapuivat Singhasariin. Vijaya, Kertanegaran seuraaja, onnistui pakenemaan hovikapinaa ja perusti uuden hovin Majapahitiin. Vijaya halusi kuitenkin murskata Singhasarin viimeiset joukot Kedirissä ja liittoutui mongoli- ja kiinalaisjoukkojen kanssa 1293. Vijaya liittolaisineen onnistui tässä maaliskuussa 1293, minkä jälkeen Vijaya teki yllätyshyökkäyksen mongoleja vastaan ja onnistui ajamaan mongolit pois Jaavalta. Tämä oli myös Singhasarin kuningaskunnan loppu ja sen alueelle syntyi Majapahit, jonka kuninkaaksi Vijaya kruunasi itsensä 1293, ja Pajajaran.


title: River Plate Aruba

text: Club Aruba River Plate on arubalainen jalkapalloseura, joka perustettiin Oranjestadissa 1. helmikuuta 1953.


title: River Plate Aruba

text: Aruban mestaruudet: 2


title: River Plate Aruba

text: "Tilanne 30. elokuuta 2016"


title: Binäärirelaatio

text: Binäärirelaatio on kaksipaikkainen relaatio eli järjestettyjen parien joukko.


title: Binäärirelaatio

text: Binäärirelaatio on erilaisuussuhde kahden asian välillä. Yleensä sillä kuvataan kahden suureen riippuvuutta toisistaan. Binäärirelaatiota käytetään useilla matematiikan osa-alueilla, kun halutaan mallintaa käsitteitä ”olla suurempi kuin” tai ”olla yhtä suuri kuin”. Myös esimerkiksi graafiteoriassa binäärirelaatiolla kuvataan vierekkäisyyttä ja lineaarialgebrassa sillä havainnollistetaan ortogonaalisuutta. Alla on esimerkkejä siitä, millainen tämä suhde näiden kahden objektin välillä voisi olla.


title: Binäärirelaatio

text: ♦ Iisak on Jaakobin isä, jossa relaatio on ”x on y:n isä” ja x ja y ovat ihmisiä.


title: Binäärirelaatio

text: ♦ Luku 5 on suurempi kuin luku -3, eli 5> -3, jossa relaatio on ”x on suurempi kuin y” ja x ja y ovat reaalilukuja, siis x, y ∈ R.


title: Binäärirelaatio

text: ♦ Relaatio "karteesisen tulon " A = A × A" osajoukko. Binäärirelaation alkiot ovat järjestettyjä pareja (x, y). Merkintä (x, y) ∈ R tarkoittaa samaa kuin "xRy".


title: Binäärirelaatio

text: Olkoot X ja Y ei-tyhjiä joukkoja. Joukon X × Y= { (x, y) | x ∈ X ja y ∈ Y } osajoukkoa R kutsutaan binäärirelaatioksi joukoissa X ja Y. Jos pari (x, y) kuuluu joukkoon R, (x, y) ∈ R, niin merkitään "xRy" tai R(x, y) ja sanotaan, että x on relaatiossa y:n kanssa.


title: Binäärirelaatio

text: Sanotaan, että R on relaatio joukosta X joukkoon Y. Joukkoa X kutsutaan relaation R lähtöjoukoksi ja joukkoa Y tämän relaation maalijoukoksi. Kaksipaikkainen relaatio R on usein määritelty myös järjestetyn kolmikon (X, Y, G) kautta, jossa X ja Y ovat mielivaltaisia joukkoja ja G Karteesisen tulon osajoukko. Joukot X ja Y ovat lähtö- ja maalijoukot, kun taas G on kuvaaja.


title: Binäärirelaatio

text: Relaatiot voidaan luokitella niiden ominaisuuksien mukaan.


title: Binäärirelaatio

text: Olkoon R joukossa X määritelty relaatio. R on


title: Binäärirelaatio

text: ♦ refleksiivinen, jos xRx, kaikilla x ∈ X


title: Binäärirelaatio

text: ♦ symmetrinen, jos xRy ja yRx, kaikilla x,y ∈ X


title: Binäärirelaatio

text: ♦ antisymmetrinen, jos xRy ja yRx niin x = y, kaikilla x,y ∈ X


title: Binäärirelaatio

text: ♦ transitiivinen, jos xRy ja yRz niin xRz, kaikilla x,y,z ∈ X


title: Binäärirelaatio

text: ♦ vertailullinen, jos xRy tai yRx, kaikilla x,y ∈ X.


title: Luettelo Seinäjoen urheilupaikoista

text: Tämä on luettelo Seinäjoen urheilupaikoista.


title: Tulevaisuuden tiellä

text: Tulevaisuuden tiellä on Mika Waltarin kirjoittama näytelmä vuodelta 1941. Waltari osallistui sillä Suomen Näytelmäkirjailijaliiton kilpailun A-sarjaan, mutta ei saanut palkintoa. Sarjan voitti Maria Jotunin "Klaus, Louhikon herra". "Tulevaisuuden tiellä" ilmestyi 1941 WSOY:n näytelmäsarjassa, samana vuonna ja samassa sarjassa kuin Waltarin toinen näytelmä "Maa on ikuinen".


title: Tulevaisuuden tiellä

text: Teatterin esitystietokannan mukaan näytelmää on esitetty kuudessa eri ammattiteatterissa vuosina 1941–1942. Kantaesityksensä se sai Helsingin Työväenteatterissa 8. maaliskuuta 1941.


title: Tulevaisuuden tiellä

text: "Tulevaisuuden tiellä" on Maaria Koskiluoman mukaan näytelmä, jolla on ollut aikanaan sosiaalinen tilaus. Se haluaa sovittaa ristiriidat työväestön ja porvarien välillä ja osoittaa, että kummatkin ovat samoja suomalaisia. Panu Rajala nimittää sitä ”sovinnaiseksi tendenssinäytelmäksi”, joka kuvaa talvisodan aikaista yksimielisyyttä. Juri Nummelinin mukaan näytelmä käsittelee sotaa ja sen vaikutusta suomalaisiin ja suomalaiseen yhteiskuntaan, ”talvisodan henkeä”.


title: Tulevaisuuden tiellä

text: Näytelmä on sijoitettu keskikokoiseen maaseutukaupunkiin Luovutetussa Karjalassa, ja sen aiheena on porvariperheen pojan Kauko Äyrämön ja työläisperheen tyttären Airi Kaitapään suhde. Ensimmäinen näytös tapahtuu lokakuussa 1939 YH:n aikaan ja viimeinen talvisodan päätyttyä maaliskuussa 1940.


title: Tulevaisuuden tiellä

text: Kaukon isä Arvid Äyrämö on varatuomari ja säästöpankin johtaja, ja Kauko itse on ylioppilas ja reservin vänrikki. Perheen isä kuvataan vallastaan tietoiseksi, ja äiti on ahdaskatseinen ja ennakkoluuloinen. Airi on talonmiehen tytär ja työväenlehden toimittaja, ja hän on kirjoittanut monia häväistyshenkisiä juttuja Arvid Äyrämöstä. Äyrämön perhe vastustaa Airin ja Kaukon suhdetta voimakkaasti mutta hyväksyy sen lopulta sen jälkeen, kun Airi tulee raskaaksi ja Kauko, jonka luullaan kaatuneen, palaakin sodasta hengissä. Näytelmän lopussa henkilöt lähtevät yhdessä ”uuteen Suomenmaahan” kotikaupungistaan, joka jää uuden rajan taakse.


title: Tulevaisuuden tiellä

text: Rajala vertaa "Tulevaisuuden tiellä" –näytelmää Waltarin toiseen teokseen, "Ihmeelliseen Joosefiin", jossa sukupuoliroolit esitettiin toisinpäin. Porvariperheen äiti kuvataan kummassakin näytelmässä typeräksi. Näytelmästä käy ilmi Waltarin myötätunto työväkeä kohtaan, sillä Airi kuvataan näytelmässä myönteisesti ja hänestä kasvaa sen sankaritar. Nummelinin mukaan Waltarin tuotannossa on tyypillistä, että uudet sukupolvet hakevat uusia aatteellisia sisältöjä, jotta elämä ja yhteiskunta kehittyisivät.


title: Codrington

text: Codrington tarkoittaa muun muassa seuraavia:


title: Diamond

text: Diamond on englannin kielen timanttia tarkoittava sana.


title: Diamond

text: Diamond on myös seuraavien henkilöiden sukunimi:


title: Chinatown (albumi)

text: Chinatown on irlantilaisen Thin Lizzy -yhtyeen albumi vuodelta 1980. Albumilla soittaa kitaraa Gary Mooren tilalle pysyväksi jäseneksi tullut Snowy White. Kosketinsoittimia albumilla soittaa Darren Wharton, josta tuli albumin julkaisun jälkeen täysivaltainen jäsen yhtyeeseen. Albumin tunnetuimpia kappaleita ovat "Killer on the Loose" (Britannian single-listan 10. sija) ja nimikappale "Chinatown" (21. sija).


title: Jevgeni Tarelkin

text: Jevgeni Igorevitš Tarelkin (, s. 29. joulukuuta 1974 Pervomaisk, Venäjän SFNT) on venäläinen kosmonautti. Hänet laukaistiin ensimmäiselle avaruuslennolleen 23. lokakuuta 2012 Sojuz TMA-06M -avaruusaluksella. Hän osallistuu Kansainvälisen avaruusaseman pitkäkestoisen Retkikunta 33:n miehistöön lentoinsinöörinä. Hän palannee maahan maaliskuussa 2013.


title: Jevgeni Tarelkin

text: Tarelkin valittiin kosmonautiksi 29. toukokuuta 2003 TsPK-13-ryhmään. Hän on naimisissa.


title: Renegade (Thin Lizzyn albumi)

text: Renegade on Thin Lizzyn albumi vuodelta 1981. Albumi menestyi huomattavasti aiempia heikommin ja sen kappalemateriaali oli yhtyeen itsensäkin mielestä keskinkertaista. Albumi jäi kitaristi Snowy Whiten viimeiseksi yhtyeessä. Vaikka kosketinsoittaja Darren Wharton oli tässä vaiheessa vakituinen jäsen, ei hänen kuvaansa nähdä albumin kannessa. Albumin kenties tunnetuin kappale on Phil Lynottin ja Whartonin säveltämä kosketinvoittoinen avausraita "Angel of Death".


title: Ganesh Chaturthi

text: Ganesha Chaturthi () (myös Vinayaka Chaturthi) on yksi hindujen suurista juhlista. Sitä vietetään Ganesha-jumalan syntymäpäivän kunniaksi hindukalenterin Bhaadrapadan kuussa. Yleensä juhla ajoittuu elokuun 20. ja syyskuun 15. päivien väliin. Juhla kestää 10 päivää ja päättyy Anant Chaturdashi -juhlaan.


title: Ganesh Chaturthi

text: Intialainen nationalisti ja sosiaalinen uudistaja Bal Gangadhar Tilak kehitti aluksi perhejuhlana vietetystä Ganesha Chaturthista yhteisen, koko kansan juhlan. Juhlan vietto aloitetaan Ganesha-patsaiden rakentamisella ja koristelemisella. Juhlan viettoon kuuluvat suvun ja naapureiden kanssa syötävät yhteiset ateriat. Viimeisenä päivänä juhlijat kokoontuvat saattamaan Ganesha-patsaat veteen.


title: Robert G. Edwards

text: Sir Robert Geoffrey Edwards (27. syyskuuta 1925 Batley, Englanti − 10. huhtikuuta 2013) oli brittiläinen fysiologi, joka sai Nobelin fysiologian tai lääketieteen palkinnon vuonna 2010. Hän oli yksi lisääntymistutkimuksen ja erityisesti koeputkihedelmöityksen uranuurtajia. Edwardsin ja Patrick Steptoen työ johti ensimmäisen koeputkilapsen, Louise Brownin syntymiseen 1978. Vuonna 2011 Edwards lyötiin ritariksi "palveluksista ihmisen lisääntymisbiologialle".


title: Robert G. Edwards

text: Edwards aloitti tutkimustyönsä 1950-luvun alkupuolella, jolloin hän tutki hiirten lisääntymisbiologiaa. Vuonna 1958 hänet palkattiin Lontoo National Institute for Medical Researchiin (NIMR). Edwards oppi NIMRissä soveltamaan aiempia löydöksiään ihmisen lisääntymisbiologiaan. Hän hankki kirurgeilta munasarjojen palasia, joista eristi kypsymättömiä munasoluja. Edwards yritti kahden vuoden ajan saada niitä kypsymään koeputkessa, kunnes tajusi, että ihmisen munasoluja piti kypsyttää 24 tuntia 12 tunnin sijaan.


title: Robert G. Edwards

text: Vuonna 1969 Edwardsin ryhmä Cambridgen yliopistossa onnistui ensimmäisen kerran hedelmöittämään munasolun koeputkessa. Hedelmöitynyt solu ei jakautunut kuitenkaan kuin kerran. Edwards ajattelikin, että hän tarvitsisi munasarjoissa kypsyneitä munasoluja, joita siirtäisi koeputkiin. Tässä vaiheessa hän etsi itselleen kumppania, jotta voisi kokeilla menetelmiään potilailla. Edwards kuuli Pohjois-Englannissa vatsaontelon tähystyksessä läpimurtoja tehneestä Patrick Steptoesta, jonka kanssa aloitti yhteistyön. Tähystyksen avulla he pystyivät saamaan munasarjoista valmiiksi kypsyneitä munasoluja. Niistä he pystyivät hedelmöittämään alkion, joka jakautui useampia kertoja.


title: Robert G. Edwards

text: Koeputkihedelmöitys herätti kritiikkiä, ja jotkut uskonnolliset järjestöt ja hallitukset vastustivat menetelmää. Medical Research Council päättikin olla jatkamatta tutkimuksen rahoittamista. Edwards ja Steptoe saivat kuitenkin yksityisiä lahjoittajia, ja he pystyivät jatkamaan työtään. Medical Research Council pelkästi, että tekniikan avulla syntyneillä lapsilla olisi vakavia epämuodostumia.


title: Robert G. Edwards

text: Edwards ja Steptoe siirsivät koeputkihedelmöitettyjä alkioita kohtuun ensimmäisen kerran vuonna 1972. Lopulta 25. heinäkuuta 1978 ensimmäinen koeputkilapsi Louise Brown syntyi. Seuraavien viiden vuoden aikana syntyi eri puolilla maailmaa 150 koeputkilasta. Hedelmöitystapa on antanut elämän 30 vuoden aikana miljoonille ihmisille.


title: Robert G. Edwards

text: Edwards kuului Cambridgen yliopiston Churchill Collegen opettajistoon. Vuonna 2001 Edwardsille myönnettiin Lasker-palkinto työstään ja vuonna 2010 hän sai Nobelin fysiologian tai lääketieteen palkinnon. Edwardsin työtoveri Steptoe olisi todennäköisesti jakanut Nobelin, mutta hän kuoli vuonna 1988. Vuonna 2011 Edwards lyötiin ritariksi.


title: Robert G. Edwards

text: Paavillisen tiedeakatemian johtaja Ignacio Carrasco de Paula ilmaisi paavin edustajana paheksuntansa Nobel-palkinnon myöntämisestä Edwardsille ja piti sitä sopimattomana. Vatikaani on paheksunut Edwardsin tutkimuksia jo vuosikymmeniä.


title: Thunder and Lightning (Thin Lizzyn albumi)

text: Thunder and Lightning on Thin Lizzyn 12. ja viimeinen studioalbumi. Se julkaistiin vuonna 1983. "Renegade"-albumin huono menestys ja sooloura vaikuttivat Phil Lynottin päätökseen lopettaa yhtye vuoden 1983 kiertueen jälkeen.


text: Snowy Whiten tilalle tuli Tygers of Pan Tang -yhtyeen nuori kitaristi John Sykes. Hänen mukaantulonsa myötä yhtyeen musiikki suuntautui entistä enemmän heavy metalin suuntaan. "Thunder and Lightning" oli edeltäjäänsä huomattavasti menestyksekkäämpi albumi nousten top 5:een Britannian albumilistalla. Albumin tunnetuimpia kappaleita ovat "Cold Sweat" ja "The Sun Goes Down". Albumista julkaistiin myös rajoitettu painos, joka sisälsi seuraavat live-kappaleet (kitarassa Snowy White):


title: Robert Edwards

text: Robert Edwards voi viitata seuraaviin henkilöihin:


title: Uinti Kansainyhteisön kisoissa 2010

text: Kansainyhteisön kisojen 2010 uinti, uimahypyt ja taitouinti järjestettiin Dr. S. P. Mukherjee Swimming Stadiumilla New Delhissä, Intiassa 4.–13. lokakuuta 2010. Uinnissa oli ohjelmassa 19 lajia miehille ja naisille, uimahypyissä viisi miehille ja naisille sekä taitouinnissa kaksi lajia naisille. Vammaisurheilijoille oli ohjelmassa kolme uintilajia sekä miehille että naisille.


title: Uinti Kansainyhteisön kisoissa 2010

text: Lähde: cwgdelhi2010.org


title: Uinti Kansainyhteisön kisoissa 2010

text:
Lähde: cwgdelhi2010.org
Lähde: cwgdelhi2010.org


title: The Fathomless Mastery

text: The Fathomless Mastery on ruotsalaisen death metal -yhtye Bloodbathin kolmas studioalbumi, joka on julkaistu vuonna 2008. Kyseisellä levyllä esiintyy ensimmäistä kertaa uusi kitaristi Per "Sodomizer" Eriksson.


title: Policenauts

text: Policenauts on Konamin julkaisema visual novel -tyylinen graafinen seikkailupeli. Se julkaistiin Japanissa alun perin PC-9821:lle vuonna 1994. Sen on ohjannut, käsikirjoittanut ja suunnitellut "Metal Gear Solid" -peleistä tunnettu Hideo Kojima. Policenautsia on monesti pidetty Kojiman edeltävän "Snatcher"-pelin seuraajana johtuen samantyylisestä pelattavuudesta sekä juonellisista samankaltaisuuksista. Pelin grafiikka on Japanilaista anime-tyyliä edustavaa ja kuvat ovat käsin piirrettyä pikselitaidetta.


title: Policenauts

text: Pelin PC-9821 versio julkaistiin CD-ROM-levyllä sekä erillisellä asennuslevykkeellä. Vuonna 1995 "Policenauts" julkaistiin uudestaan tehokkaammalle 3DO:lle ja pelin grafiikka päivitettiin kokonaan, kuvat piirrettiin uusiksi ja peliin lisättiin CGI:llä tehdyt välianimaatiot. 3DO-versio julkaistiin kahdella CD-ROMilla. Vuonna 1996 "Policenauts" julkaistiin PlayStationille ja grafiikkaa oli taas paranneltu entistäkin paremmaksi, 3DO-version tavoin PlayStationin "Policenauts" julkaistiin kahdella CD-ROM:lla. Peli sai vielä neljännen konsoliversionsa kun se julkaistiin Sega Saturnille samana vuonna PlayStation-version kanssa. Peli on jälkeenpäin julkaistu joitakin kertoja uudestaan PlayStationille muun muassa "Konami the Best" -versiona vuonna 1997 ja "PSone Books" -versiona vuonna 2003. "Policenauts" julkaistiin vuonna 2008 myös digitaalisena Japanin PlayStation Storessa PlayStation-klassikkona jota voi pelata PlayStation 3:lla sekä PlayStation Portablella. Peli ei ole ladattavana muiden alueiden PlayStation Storessa. Nämä uudelleenjulkaisut eivät kuitenkaan eroa millään tavoin alkuperäisestä PlayStationille julkaistusta versiosta.


title: Policenauts

text: Peliä ei ole koskaan julkaistu Japanin ulkopuolella, ja tästä syystä sitä ei ole virallisesti lokalisoitu englanninkieliseksi. Sega Saturn -version käännöstyö englanninkielelle oli aloitettu mutta projekti hylättiin ennen kuin se ehti tulla valmiiksi. Lopulta vuonna 2009 "Policenauts" tuli viimein pelattavaksi englanninkielisenä, kun fanien pitkäaikaisena projektina syntynyt käännös saatiin valmiiksi. Käännös on tehty pelin PlayStation-versioon jonka avulla peli on mahdollista pelata englanninkielisin valikoin ja tekstityksin.


title: Policenauts

text: Tarinan päähenkilö on yksityisetsivä Jonathan Ingram. 25 vuotta ennen pelin alkua hän oli yksi viidestä policenautista, jotka olivat astronautteja joilla oli myös poliisin koulutus. Policenautsien tehtävänä oli turvata Beyond Coastin, ihmiskunnan ensimmäisen avaruudessa olevan siirtokunnan, turvallisuus. Jonathanille kävi kuitenkin vakava onnettomuus kun hän oli testaamassa uutta avaruuspukua, ja hän katosi avaruuteen. Jonathanin onneksi puvussa oli mahdollisuus laittaa itsensä horrostilaan, ja hänet löydettiin sattumankaupalla vasta 25 vuotta myöhemmin, kun häntä oltiin jo luultu kuolleeksi. Horrostilassa Jonathan ei vanhentunut, ja siksi näyttää yhä samalta kuin 25 vuotta sitten.


title: Policenauts

text: Varsinainen peli alkaa vuodesta 2040. Jonathan on toipunut onnettomuudesta, moni asia on muuttunut vuosien aikana. Jonathanilla oli vaimo, mutta koska toivo Jonathanin paluusta oli olematon, hän löysi toisen miehen. Jonathan elää Los Angelesissa ja tekee yksityisetsivän töitä. Eräänä päivänä Jonathanin ex-vaimo Lorraine saapuu hänen toimistolleen ja pyytää Jonathania löytämään mysteerisesti kadonneen aviomiehensä Kenzo Hojon. Lorrainella on vain muutama pieni johtolanka Hojon katoamisesta, mutta Jonathan suostuu ottamaan jutun hoidettavakseen. Vain hetkeä myöhemmin kun Lorraine on poistunut Jonathanin toimistolta, hän kuolee kadulla kun autopommi räjähtää. Jonathan huomaa tapahtuneen ikkunastaan ja näkee samaan aikaan kadulla epäilyttävän tyypin, jolla saattaisi olla jotain tekemistä räjähdyksen kanssa. Jonathan rientää kadulle ja lähtee epäilyttävän henkilön perään, mutta ei saa tätä kiinni. Jonathan matkustaa Beyond Coastille ja aloittaa tutkimukset Hojon löytämiseksi sekä selvittääkseen kuka oli Lorrainen murhan takana. Saavuttuaan Beyondiin Jonathan tapaa vanhan policenaut-ystävänsä Ed Brownin, joka lupautuu auttamaan Jonathania tutkimuksissa. Tutkinnan aikana paljastuu monia järkyttäviä asioita ja Jonathan oppii lisää myös omasta menneisyydestään.


title: Policenauts

text: Policenautsin pelityylissä on huomattavan monia samankaltaisia piirteitä kuin sitä edeltäneessä Snatcher-pelissä. Suurin osa ajasta kuluu ympäristön tutkimiseen ja hahmojen kanssa puhumiseen. Mutta toisin kuin Snatcherissa, jossa toiminnot tehtiin tekstivalikossa, Policenautsissa ympäristöä tutkitaan vapaasti osoittimella jota painellaan ympäristön päällä, jolloin peli antaa vaihtoehtoja esimerkiksi esineen tutkimiseen tai henkilölle puhumiseen. Puhetilanteissa pelaaja voi valita puheenaiheen monista vaihtoehdoista. Pelin PlayStation-versiossa on myös tuki PlayStationin omalle hiirelle. Pelissä on myös toimintakohtauksia, joissa ammutaan pistoolilla liikuttamalla lasertähtäintä ruudulla, mutta kuten Snatcherissa, on Policenautsissakin nämä kohtaukset vain pieni osa koko peliä. Sega Saturn versio sisältää tuen valopistoolille, jota voi käyttää ammuskelukohtauksissa.


title: Policenauts

text: Policenautsin PlayStation-versioon on tehty englanninkielinen fanikäännös. Käännöstyö aloitettiin jo vuonna 2003 mutta se saatiin valmiiksi vasta 24. elokuuta 2009, joka on samalla pelin luojan Hideo Kojiman 46. syntymäpäivä. Käännöspäivitys asennetaan erillisellä ohjelmalla pelin ISO-tiedostoihin jotka pitää ensin itse luoda Policenautsin pelilevyistä. Käännöksen asennuksen jälkeen peliä voi pelata esimerkiksi emulaattorilla tai käännetyt ISO tiedostot voi polttaa uudestaan CD-levyille ja pelata modatulla PlayStationilla. Käännös tekee pelin tekstityksistä sekä valikoista englanninkielisen, mutta ei vaikuta ääninäyttelyyn, joka on japaniksi. Käännösprojektin kotisivuilta voi ladata kyseisen päivitystiedoston sekä tarkemmat ohjeet itse päivitykseen.


title: Painonnosto Kansainyhteisön kisoissa 2010

text: Kansainyhteisön kisojen 2010 painonnosto järjestettiin Jawaharlal Nehru Stadiumilla New Delhissä Intiassa 4.–12. lokakuuta 2010. Miehillä oli ohjelmassa kahdeksan ja naisilla seitsemän painoluokkaa. Vammaisurheilijat kilpailivat lisäksi penkkipunnerruksessa miesten ja naisten avoimissa sarjoissa.


text: Lähde: cwgdelhi2010.org


title: Voimistelu Kansainyhteisön kisoissa 2010

text: Kansainyhteisön kisojen 2010 voimistelu järjestettiin Indira Gandhi Indoor Stadiumilla. Telinevoimistelu käytiin 4.–8. lokakuuta ja rytminen voimistelu 12.–14. lokakuuta 2010. Telinevoimistelussa kilpailtiin kahdeksassa miesten ja kuudessa naisten lajissa, rytmisessä voimistelussa oli kuusi lajia naisille.


title: Collingwood

text: Collingwood voi tarkoittaa muun muassa seuraavia:


title: Colossus

text: Colossus tarkoittaa muun muassa seuraavia:


title: Comet

text: Comet tarkoittaa muun muassa seuraavia:


title: Niger (täsmennyssivu)

text: Niger voi viitata esimerkiksi seuraaviin:


title: Pyöräily Kansainyhteisön kisoissa 2010

text: Kansainyhteisön kisojen 2010 pyöräily sisälsi rata- ja maantiepyöräilyn. Ratapyöräily järjestettiin Indira Gandhi Arenalla 5.–8. lokakuuta 2010. Ohjelmassa oli kahdeksan lajia miehille ja kuusi naisille. Maantiepyöräilyssä kilpailtiin miesten ja naisten maantie- ja aika-ajossa 10. ja 13. lokakuuta Vijay Chowkissa ja Noida Express Highwaylla.


title: Pyöräily Kansainyhteisön kisoissa 2010


title: Paini Kansainyhteisön kisoissa 2010

text: Kansainyhteisön kisojen 2010 paini sisälsi kreikkalais-roomalaisen ja vapaapainin sekä naispainin. Jokaisessa kilpailumuodossa oli seitsemän painoluokkaa. Kilpailut käytiin Indira Gandhi Sports Complexissa 5.–10. lokakuuta 2010.


title: Paini Kansainyhteisön kisoissa 2010

text:
Lähde: cwgdelhi2010.org
96 kg:n sarjassa alun perin toiseksi sijoittunut australialainen Hassene Fkiri menetti mitalinsa huonon käytöksen vuoksi. Hän näytti tuomaristolle sopimattomia käsimerkkejä loppuottelussa Anil Kumaria vastaan.


title: Coco Vandeweghe

text: Coco Vandeweghe (s. 6. joulukuuta 1991 New York City, New York) on yhdysvaltalainen tennispelaaja. Parhaimmillaan hän on ollut naisten maailmanlistalla kaksinpelissä sijalla 10 marraskuussa 2017 ja nelinpelissä sijalla 14 lokakuussa 2018. Hän on voittanut urallaan kaksi WTA-turnausta kaksinpelissä ja neljä nelinpelissä. Vuonna 2008 hän voitti Yhdysvaltain avoimissa tyttöjen turnauksen kaksinpelin. Vuonna 2018 hän voitti naisten nelinpelissä Yhdysvaltain avoimen mestaruuden.


title: Coco Vandeweghe

text: Australian avointen ensimmäisellä kierroksella Vandeweghe hävisi Sandra Záhlavoválle. Mercury Insurance Openissa Vandeweghe voitti ensimmäisellä kierroksella Gisela Dulkon, joka joutui luovuttamaan toisessa erässä. Toisella kierroksella hän voitti Vera Zvonarjovan luvuin 2–6, 7–5, 6–4. Puolivälierässä hän hävisi Svetlana Kuznetsovalle lukemin 7–5, 6–2.


title: Coco Vandeweghe

text: Toray Pan Pacific Openissa hän voitti karsinnoissa Tathiana Garbinin 7–5, 6–4 ja Jarmila Grothin 6–4, 7–6(2), ja pääsi näin mukaan pääsarjaan. Ensimmäisellä kierroksella hän voitti Klára Zakopalován 6–4, 7–6(6). Toisella kierroksella hän voitti Aravane Rezaïn 6–4, 6–4 ja kolmannella kierroksella Julia Görgesin 6–3, 6–0. Puolivälierässä hän hävisi Viktoryja Azarenkalle. Yhdysvaltain avoimissa Vandeweghe hävisi avauskierroksella Sabine Lisickille. Marraskuussa hän pelasi Yhdysvaltain joukkueessa Fed Cupin finaalissa, mutta hävisi molemmat ottelunsa Italiaa vastaan.


title: Coco Vandeweghe

text: Australian avoimiin Vandeweghe pääsi mukaan karsintojen kautta. Pääsarjan ensimmäisellä kierroksella hän hävisi Alizé Cornetille. Helmikuussa Memphisin WTA-turnauksessa hän voitti Anna-Lena Grönefeldin ja Alexandra Stevensonin, kunnes hävisi puolivälierissä kuudenneksi sijoitetulle Rebecca Marinolle. Ranskan avointen ensimmäisellä kierroksella Vandeweghe hävisi Marija Kirilenkolle ja Wimbledonissa Eléni Daniilídoulle. Yhdysvaltain avoimissa Vandeweghe voitti Alberta Briantin, mutta hävisi toisella kierroksella Samantha Stosurille.


title: Coco Vandeweghe

text: Vandeweghe voitti uransa ensimmäisen kaksinpelin WTA-turnauksen 's-Hertogenboschissa.


title: Coco Vandeweghe

text: Vandeweghe ylsi vuonna 2016 sekanelinpelissä loppuotteluun Horia Tecăun parina Australian avoimissa ja Rajeev Ramin parina Yhdysvaltain avoimissa. Maaliskuussa hän voitti uransa ensimmäisen nelinpelin WTA-turnauksen Indian Wellsissä ja kesäkuussa uransa toisen kaksinpelin WTA-turnauksen 's-Hertogenboschissa.


title: Coco Vandeweghe

text: Vandeweghe selviytyi Australian avoimissa 2017 kaksinpelin välieriin voitettuaan muun muassa ykköseksi sijoitetun Angelique Kerberin neljännellä kierroksella. Saman vuoden Yhdysvaltain avoimissa hän pääsi välieriin voitettuaan puolivälierissä ykkössijoitetun Karolína Plíškován. Stanfordissa Vandeweghe voitti nelinpelin WTA-turnauksen.


title: Coco Vandeweghe

text: Yhdysvaltain avoimissa 2018 Vandeweghe voitti naisten nelinpelin mestaruuden parinsa Ashleigh Bartyn kanssa. Jo maaliskuussa sama pari voitti Miamin WTA-turnauksen nelinpelin.


title: Hirvonen

text: Hirvonen on vanha itäsuomalainen sukunimi. Tunnettuja Hirvosia ovat:


title: Mikael Piimänen

text: Mikael Piimänen (käytti myös etunimiä "Mickel" ja "Mikkeli" sekä sukunimeä "Hartlin") (9. syyskuuta 1748 Turku – 27. joulukuuta 1820 Turku) oli merkittävä suomalainen kirkonrakentaja.


title: Mikael Piimänen

text: Piimäsen vanhemmat olivat kirkonrakentaja Antti Piimänen ja Anna Yrjöntytär. Piimänen lienee käynyt jonkin aikaa koulua, mutta ryhtyi sitten isänsä apulaiseksi. Piimäsen töille on tyypillistä esimerkiksi, että kellotapuli rakennettiin kirkon yhteyteen länsitorniksi. Palkaksi hän saattoi vaatia joka talosta ruiskapan, juuston ja kakun.


title: Mikael Piimänen

text: Piimäsen rakentamia kirkkoja ovat:


title: Mikael Piimänen

text: Piimänen rakensi myös kellotorneja ja -tapuleita:


title: Mikael Piimänen

text: Piimäsen omaa barokkityylistä suunnitelmaa Naantalin kirkon tornin uusimiseksi ei hyväksytty Tukholman yli-intendentinkonttorissa.


title: Mikael Piimänen

text: Piimäsen ensimmäinen puoliso vuodesta 1770 oli Eva Brita Mellin (k. 1786) ja toinen vuodesta 1790 Kaisa Jaakontytär.


title: Kalsitrioli

text: Kalsitrioli eli 1,25-dihydroksikolekalsiferoli on D3-vitamiinin aktiviinen muoto (lyhennetään 1,25-(OH)D tai yksinkertaisesti 1,25(OH)D). Munuaiset valmistavat kalsitriolia kalsidiolista (CHO). Kalsitrioli metaboloituu munuaisissa kalsitrioli 24-hydroksylaasin entsyymin katalysoimana edelleen vesiliukoiseksi kalsitroikhapoksi (1α-hydroksi-23-karboksi-24,25,26,27-tetranorvitamiini D3) joka poistuu elimistöstä virtsan mukana.


title: Kalsitrioli

text: Kalsitriolin kemiallinen kaava on CHO, moolimassa 416,636 g/mol, sulamispiste 113 °C ja CAS-numero 32222-06-3.


title: Kalsitrioli

text: Kalsitrioli tehostaa kalsiumin ja fosfaatti-ionien imeytymistä suolistosta. Tämän lisäksi kalsitrioli lisää luusolujen kypsymistä, mobilisoi luuston kalsiumvarastoja ja vähentää parathormonin (PTH) eritystä.


title: Morris (täsmennyssivu)

text: Morris voi tarkoittaa seuraavia:


title: Hän (täsmennyssivu)

text: Hän voi tarkoittaa seuraavia asioita:


title: Kattona tähtitaivas

text: Kattona tähtitaivas (ruotsiksi "I taket lyser stjärnorna") on ruotsalainen draamaelokuva. Se perustuu Johanna Tydellin samannimiseen romaaniin. Elokuva kertoo tytöstä nimeltä Jenna, joka yrittää selvittää teini-iän ongelmiaan ja huolehtien samalla syöpää sairastavasta äidistään. Elokuvan on ohjannut Lisa Siwe ja kirjoittanut Linn Gottfridsson. Elokuvan ensi-ilta oli Ruotsissa 30. tammikuuta 2009 ja on saanut karuja arvosteluita kriitikoilta. "Kattona tähtitaivas" on saanut monia elokuvapalkintoja.


title: Kattona tähtitaivas

text: Jenna (Josefine Mattsson) on seitsemännellä luokalla. Kuten kuka tahansa normaali teini-ikäinen, hän on huolissaan rintojensa koosta, miksei hän ole niin suosittu kuin Ullis, ja miten hän saa Sakken sydämen itselleen. Kun Jennan äidille todettiin syöpä, tämän kunnon heikettyä täytyy Jennan ja hänen äitinsä muuttamaan Jennan isoäidin luokse asumaan. Jenna ei pidä isoäidistä alkuunkaan, ja yrittää jatkuvasti päästä muuttamaan täältä pois. Jennan isoäiti asuu Ulliksen naapurissa, joka elää alkoholistiäitinsä kanssa. Ystävyys kasvaa Jennan ja Ulliksen välille, kun he molemmat huomaavat, että heidän molempien äideillä on taistelu edessään. Loppujen lopuksi Jennan äiti kuolee sairaalassa.


title: Kattona tähtitaivas

text: "Kattona tähtitaivas" kertoo vaikeudesta erota rakkaastaan, kun tämä kuolee, mutta elokuva kertoo myös ystävyydestä, itsensä löytämisestä, ja selviytymisestä.


title: Puolan kotiarmeija

text: Armia Krajowa (AK) eli Puolan kotiarmeija oli tärkeä vastarintaliike Puolassa toisen maailmansodan aikana, helmikuusta 1942 tammikuuhun 1945. Sen edeltäjä oli Aseellisen vastarinnan liitto Związek Walki Zbrojnej ZWZ, joka oli perustettu heti Saksan hyökätessä Puolaan 27. syyskuuta 1939. Järjestö nimettiin uudelleen helmikuussa 1942 "Armia Krajowaksi". Seuraavan kahden vuoden aikana Armia Krajowa sulautti itseensä suurimman osan muista Puolan vastarintaliikkeen toimijoista. Armia Krajowa oli uskollinen Puolan maanpaossa olleelle hallitukselle. Kotiarmeija osallistui keskeisesti Varsovan kansannousuun.


title: Puolan kotiarmeija

text: Puolan jouduttua Neuvostoliiton miehitykseen AK kiellettiin 19. tammikuuta 1945. Neuvostoliiton sisäministeriö NKVD sai tehtäväkseen lopettaa AK:n toiminnan. Kuusitoista Puolan maanalaisen vastarinnan johtajaa vietiin kesäkuussa 1945 Moskovaan näytösoikeudenkäyntiin, jota nimitetään kuudentoista oikeudenkäynniksi ().


title: Ammunta Kansainyhteisön kisoissa 2010

text: Kansainyhteisön kisojen 2010 ammunta järjestettiin 5.–13. lokakuuta 2010. Kilpailupaikkoina olivat Dr. Karni Singh Shooting Range ja CRPF Campus (Kadarpur). Ohjelmassa oli 22 lajia miehille ja 12 naisille sekä kaksi avointa lajia.


title: Ammunta Kansainyhteisön kisoissa 2010

text: Lähde: cwgdelhi2010.org


title: Njomda

text: Njomda (, myös "Nemda", Не́мда) on Volgan sivujoki Kostroman ja Ivanovon alueilla Venäjällä. Sen pituus on 146 kilometriä, valuma-alueen laajuus 4 750 neliökilometriä ja keskimääräinen virtaus 48 kilometrin päässä joen suusta 28,9 kuutiometriä sekunnissa.


title: Njomda

text: Joki saa alkunsa Galitšin ylängön kaakkoisreunalta ja laskee Volgan muodostamaan Gorkin tekojärveen. Se jäätyy marraskuussa ja vapautuu jäistä huhtikuun puolessavälissä. Laivaliikenne on mahdollista Žukovon laituriin saakka. Suurimmat sivujoet ovat Šatša, Kus ja Šuja.


title: Kadyin piiri

text: Kadyin piiri () on kunnallinen itsehallintoalue Kostroman alueella Venäjällä. Vuonna 1935 perustetun piirin pinta-ala on 2341 neliökilometriä. Asukkaita on 8 200 henkeä (vuonna 2010).


title: Kadyin piiri

text: Kadyin piiri sijaitsee Kostroman alueen eteläosassa. Pohjoisessa se rajoittuu Antropovon ja idässä Makarjevin piireihin, etelässä Ivanovon alueeseen sekä lännessä Ostrovskojen piiriin. Etelärajana toimii Volgan muodostoma Gorkin tekojärvi. Pinnanmuodostukseltaan seutu on alavaa tasankoa. Pinta-alasta 80 % on metsää. Suurin joki on Volgaan laskeva Njomda.


title: Kadyin piiri

text: Piiriin kuuluu Kadyin kaupunkimainen taajama (kaupunkikunta) ja kymmenen maalaiskuntaa: Jekaterinkino, Lubjany, Nizkus, Pankovo, Selištše, Stolpino, Tšernyševo, Vedrovo, Veška ja Zavražje. Asutuskeskuksia on yhteensä 96. Hallinnollinen keskus on Kadyi, josta on 146 kilometriä alueen pääkaupunkiin Kostromaan. Kaupunkiväestön osuus on 42,4 % (vuonna 2010).


title: Kadyin piiri

text: Seudun kautta kulkee Kostroman ja Verhnespasskojen välinen maantie. Tärkeimpiä elinkeinoja ovat maatalous ja metsäteollisuus. Suurin teollisuusyritys on Kadyin vaneritehdas. Viime vuosina voimakkasti taantunut maatalous on keskittynyt maidon ja lihan tuotantoon.


title: Kadyin piiri

text: Piirissä toimii 12 lastentarhaa, neljä alakoulua, viisi peruskoulua, neljä keskikoulua sekä lasten luomistyön keskus. Kulttuurilaitoksia ovat piirin vapaa-ajankeskus, 18 kylien kulttuuri- ja kerhotaloa, Kadyin ja Zavražjen musiikkikoulut, nuorisokeskus, kirjastolaitos ja Kadyin kotiseutumuseo. Paikallislehtenä ilmestyy "Rodnoi krai" (”Kotiseutu”).


title: Kadyin piiri

text: Nähtävyyksiä ovat vanhat kirkkorakennukset, joista yksi on virallinen suojelukohde. Zavražjen kylässä on siellä syntyneelle elokuvaohjaaja Andrei Tarkovskille omistettu museo.


title: Perheyritysten liitto

text: Perheyritysten liitto on suomalainen perheyritysten edunvalvontajärjestö.


title: Perheyritysten liitto

text: Perheyritysten liitto on suomalaisten perheyritysten ja kasvollisten omistajien vuorovaikutusverkosto, edunvalvontaorganisaatio sekä asiantuntija- ja valmennusjärjestö. Perheyritysten liitossa muodostetaan perheyritysten tahtotila. PL:n visiona on rakentaa kestävää suomalaista omistajuutta ja luoda hyvän omistamisen käytännöt, joiden avulla perheyritykset uudistuvat Suomen eduksi.


title: Perheyritysten liitto

text: Vero-oikeuden professori Heikki Niskakankaan mukaan Perheyritysten liitto ajaa etupäässä suurehkojen perheyritysten omistajien etuja, ja järjestö on perustettu ensisijaisesti omistajien perintö- ja lahjaverotuksen poistamiseksi.


title: Perheyritysten liitto

text: Liiton noin 450 jäsenestä yli 50 kuuluu Suomen 500 suurimman yrityksen joukkoon. Jäsenyritysten liikevaihto on yhteensä 35 miljardia ja työntekijämäärä lähes 200 000. Jäsenyrityksistä yli 50 on yli 100-vuotiaita ja lähes 200 yli 50-vuotiaita. Mediaaniliikevaihto on noin 11 Meur. Suurimpien jäsenten joukkoon kuuluvat mm. KONE Oyj, Ahlstöm Capital Oy, Karl Fazer Oy Ab, Kuusakoski Group Oy, Paulig Oy, Planmeca Oy, Ponsse Oyj, Rettig Capital Oy Ab ja Veho Oy Ab. Jäsenyrityksiä on ympäri Suomea, ja ne ovat alueellisesti erittäin tärkeitä ja pitkäaikaisia työllistäjiä.


title: Perheyritysten liitto

text: Liiton perusti Peter Fazer vuonna 1997. Anders Blom toimi aluksi liiton pääsihteerinä ja nimitettiin sen ensimmäiseksi toimitusjohtajaksi vuonna 2003. Entinen pääministeri Matti Vanhanen oli liiton toimitusjohtajana 2010–2014. Hänen jälkeensä liiton toimitusjohtaja oli helmikuusta 2015 alkaen taloustieteilijä Leena Mörttinen ja 1. marraskuuta 2017 lähtien Auli Hänninen (q.v.).


title: Perheyritysten liitto

text: Perheyritysten liiton toimisto sijaitsee Helsingin Kampissa Autotalossa.


title: HTC

text: HTC voi viitata seuraaviin asioihin:


title: Ljublinsko-Dmitrovskaja

text: Ljublinsko-Dmitrovskaja () on Moskovan metron kymmenes metrolinja. Metrokarttoihin se merkitään vaaleanvihreänä.


title: Ljublinsko-Dmitrovskaja

text: Ljublinsko-Dmitrovskaja -linjan nykyinen pituus on 28,0 kilometriä, ja sillä on 17 asemaa. Keskimääräinen matka-aika pääteasemien välillä on noin 44 minuuttia, ja keskinopeus 42 kilometriä tunnissa.


title: Ljublinsko-Dmitrovskaja

text: Ljublinsko-Dmitrovskaja on Moskovan metron linjoista viimeksi valmistunut täysimittainen linja. Ensimmäinen osa avattiin 28. joulukuuta 1995, jolloin asemia oli seitsemän. Uusia asemia on rakenteilla tai suunnitteilla 11.


title: Peter Taylor

text: Peter Taylor voi viitata seuraaviin henkilöihin: